ועדת הפנים והגנת הסביבה, כנסת 20, פרוטוקול מספר 528, 2017-12-25 11:10

דוד אמסלם: אני מתכבד לפתוח את ישיבת ועדת הפנים והגנת הסביבה.

דוד אמסלם: אנחנו בלחץ של זמן.

דוד אמסלם: אני קם מהכיסא הזה בשעה 12:00.

דוד אמסלם: לא אכפת לי שמישהו אחר ימשיך את הדיון אבל אני חייב ללכת לדיון אחר בשעה 12:00.

יעל כהן-פארן: אם תיתן לנו להמשיך את הדיון, בשמחה.

דוד אמסלם: אני אשקול את זה.

דוד אמסלם: אני מצר על כך שהתחלנו את הדיון באיחור של כמעט שלושת רבעי שעה בגלל שהייתה לנו כאן הצבעה בחוק אחר.

דוד אמסלם: אנחנו דנים בנושא מאגרי אסדות הגז בים וביבשה.

דוד אמסלם: הייתה כאן בקשה לדיון מהיר באותו נושא מעט שהוגשו על ידי חברת הכנסת יעל כהן פארן וחבר הכנסת מיקי לוי.

דוד אמסלם: אני רוצה לומר שזיו דשא וגם מאיר ואנונו פניו אלי בנושא הזה.

דוד אמסלם: כבר למעלה מחצי שנה הם יושבים לי כאן על העורק הראשי לקיים דיון בנושא הזה אבל מפאת לוחות הזמנים וכולי, הדיון נדחה ונדחה.

דוד אמסלם: אני שמח על כך שבסופו של דבר אנחנו מקיימים את הדיון.

דוד אמסלם: כמובן שהצטרף לכך, כפי שאמרתי, הבקשה לדיון מהיר של יעל כהן פארן ומיקי לוי.

דוד אמסלם: זיו, אני רוצה להעביר אליך את רשות הדיבור למשהו כמו עשר דקות ואחרי כן חברי הכנסת יתייחסו ואז נפתח את הדיון.

דוד אמסלם: יעקב, אתה נשאר אתנו כאן?

יעקב אשר: אני עולה לוועדת הכנסת לרבע שעה ואחר כך חוזר לכאן.

דוד אמסלם: בסדר.

דוד אמסלם: תחזור לכאן כי בשעה 11:55 אני צריך לעזוב ואתה או יואב תחליפו אותי.

יעקב אשר: יואב.

דוד אמסלם: אם יואב יהיה כאן, עוד יותר טוב.

<זיו דשא: בוקר טוב, עוד מעט צהרים טובים.

<זיו דשא: תודה על הדיון.

<זיו דשא: חברי הכנסת, ראשי רשויות, אנשי ציבור, נציגי ממשלה.

<זיו דשא: אנחנו מדברים על תכנית, למעשה תכנית תמ"א 37ח, שאושרה לפני מספר שנים שגלומות בה סכנות בלתי רגילות מבחינתנו שטרם נבדקו בצורה המיטבית.

<זיו דשא: אנחנו נציג אותן, גם אני וגם דוברים אחרים, ואנחנו מבקשים להתייחס אליהן בצורה הכי רצינית שניתן כי כרגע אנחנו לא מקבלים מענה לנושאים האלה.

<זיו דשא: אני וגם האחרים משמשים פה לכמיליון תושבים, תושבי מישור החוף, מג'יסר, מפרדיס, מזיכרון, מנתניה, מחיפה, מחדרה, מחוף כרמל וגם יישובי עומק כמו יישובי מגידו ואחרים.

<זיו דשא: לא מדובר על משהו של נימבי, לא אצלי, במקום אחר אלא מדובר על התייחסות סביבתית שלא מקבלת את ההיבטים הראויים.

<זיו דשא: הגז הטבעי הוא דבר מבורך.

<זיו דשא: כולנו רוצים אותו, כולנו מבינים את החשיבות של הפתרון בשימוש בגז כחלופה לאנרגיה.

<זיו דשא: כול בעד אבל יש הרבה מאוד דברים שתכף אני אגע בהם ובסוף אני אומר מה אנחנו מבקשים ולא מבקשים את זה כי בא לנו פתאום והתעוררנו אתמול בבוקר אלא אנחנו חודשים רבים עוסקים בנושא הזה.

<זיו דשא: דבר ראשון, לכאורה, אני אומר לכאורה, יש כאן אפילו אולי עבירות על חוק התכנון והבנייה.

<זיו דשא: לא יתכן שאנחנו למעשה מאשרים, נותנים היתר בנייה, לא משנה היכן, מה שבמים הטריטוריאליים של ישראל, בלי שהתנאים להיתר מומשו.

<זיו דשא: כל בית היום שנבנה במדינה צריך, לפני שהוא מקבל היתר הבנייה, צריך לממש תנאים להיתר, אם זה מהג"א, חברת החשמל או כל גורם אחר.

<זיו דשא: כאן ניתן היתר בנייה לפני שיש היתר פליטה וזאת רק דוגמה אחת ועד היום לא קיבלנו תשובה לנושא הזה.

<זיו דשא: נכון שנבדקו מספר חלופות על ידי עורכי התמ"א, נבדקו חלופות שונות וכביכול נגעו בחלופה 9 שהיא החלופה על פי הבאר, אבל מתברר שלא בדקו אותה לעומק מתוך הנחה מוטעית שזה מחוץ למים הכלכליים ואין אפשרות לנו מבחינת חוקי התכנון והבנייה להתייחס לעומק לחלופה הזאת.

<זיו דשא: אנחנו מבינים שלא כך הם פני הדברים.

<זיו דשא: יש היום גם חוות דעת בנושא הזה של יועצים משפטיים, של אבי ליכט, וניגע בזה בהמשך.

<זיו דשא: מדברים על הצורך להביא את הגז באופן דחוף לארץ ולפי נתונים שלנו, וגם ידברו על זה בהמשך, גם אני אגע בהם, יש כרגע מקורות גז.

<זיו דשא: יש את תמר, יש את כריש תנין ונרחיב על כך בהמשך.

<זיו דשא: למעשה יש חלופות לאספקת הגז.

<זיו דשא: אנחנו יודעים היום, ואני אשמח לדעת שאנחנו טועים אבל כרגע לא, שללווייתן, האם יש חוזים להתקשרות, לספק את הגז הזה, האם זה כל כך חשוב שהגז מלווייתן יגיע, ואני אשמח לשמוע שזה אחרת אבל אנחנו לא יודעים שהדברים האלה אחרים.

<זיו דשא: אנחנו מדברים על כך שבעצם אנחנו מבינים, גם מתוך התמ"א שאנחנו בקיאים בה, שלמעשה רוב הטיפול שיגיע מלווייתן או בכלל בעתיד, התמ"א מאפשרת שזה ילך ליצוא.

<זיו דשא: זאת אומרת, האזור שלנו, אזור החוף, שני פילוגונים בתכנית, הצפוני והדרומי, אנחנו באזור הדרומי, אסדת לווייתן עשרה קילומטרים מחוף דור, סדר גודל, וזה הפוליגון הצפוני.

<זיו דשא: הפוליגון הדרומי באזור נתניה מכמורת, זה האזור הזה.

<זיו דשא: התמ"א מאפשרת עד 32 אסדות לטיפול גם לחוזים עתידיים, גם ליזמים עתידיים שימשיכו וינסו למצוא לאורך כל החוף.

<זיו דשא: אני תכף אומר משהו גם מתוך הנתונים ולא משהו באוויר.

<זיו דשא: הפרויקט, האם הוא נבדק לעומק, איך מקיימים אותו, איך אפשר להרים את הפרויקט הזה, אני מציע שגם את זה יבדקו לעומק.

<זיו דשא: אני רוצה שלא יהיה מצב שבעוד כמה שנים אנחנו בעצם נגיע לאיזושהי קריסה של איך הפרויקט הזה ממומן בעסקאות כלכליות כאלה ואחרות.

<זיו דשא: מדברים על צרכים ביטחוניים.

<זיו דשא: אני אולי לא האיש המוסמך, אבל לא מעט שיחות עם אנשי צבא, עם אנשי חיל הים, שיחות סגורות, ניתן להגן על זה גם בעומק הים, ב-120 קילומטרים על פי הבאר.

<זיו דשא: כנראה ניתן להגן.

<זיו דשא: יש גם תכנית של המדינה ושל הצבא.

<זיו דשא: לכן נרכשו גם מספר ספינות טילים בנושא ועוד אמצעי הצטיידות אחרים.

<זיו דשא: אנחנו מדברים על נושא של דוגמאות מתוך ה-תנ"ס עצמו.

<זיו דשא: אני אתן רק דוגמה אחת אבל יש עוד הרבה.

<זיו דשא: אנחנו מדברים על שלושים או ארבעים ל-תנ"ס.

<זיו דשא: מדובר בעצם על מודל של שפיכה של החומר שהוא חומר קונדנסט ואני מיד אגע בזה, שגם אותו רוצים לאחסן בקרבת התושבים כשיש חלופות אחרות.

<זיו דשא: דרך אגב, אם הפרויקט יהיה ב-120 קילומטרים בעומק הים, גם את הקונדנסט לא צריך להביא לארץ כי זה תוצר נלווה של הגז והפרדתו ואת החומר הזה, כמו שעושים כיום בכריש תנין, מייצאים מתוך הנקודה עצמה של שאיבת הגז.

<זיו דשא: אפשר לטפל בזה גם בהקשר הזה.

<זיו דשא: רק מתוך התנ"ס.

<זיו דשא: בוצע מידול של שפיכה של אלף חביות של האסדה, קוב לשלושים אלף נוזלים מסוכנים.

<זיו דשא: אני בכוונה יורד לפרטים.

<זיו דשא: גודל של ארבעה אינצ', של חור מאוד קטן לפיצוץ, בעצם מדברים על זיהום של החופים, לא יודע איך ישלטו בזה, שזאת יחידה באשדוד, עד שהיא תגיע.

<זיו דשא: זאת אומרת, הנזק שיכול להיות לזיהום הוא בלתי סביר ואנחנו בעצם נמצאים בסכנה גם לחופים וגם לתושבים כפועל יוצא.

<זיו דשא: לכן אני אומר שאפשר ללכת על הדוגמאות הנוספות ולהראות שבעצם יש הרבה מאוד דברים שמבחינתנו לא נבדקו לעומק ואנחנו מבקשים שיתייחסו אליהם.

<זיו דשא: גם סקרי הסיכונים השונים.

<זיו דשא: בלתי תלוי.

<זיו דשא: אנחנו היום כתושבים מנסים לארגן מאות אלפי שקלים, רשויות מקומיות, ואני מציע גם לשמוע את עמדת האיגוד בנושא הזה.

<זיו דשא: אנחנו רואים שבעצם הדברים האלה לא ברורים ולא סגורים.

<זיו דשא: מה שאנחנו בעצם מבקשים, בעצם צריך לשים את זה על השולחן, יש הרבה מאוד פערים, יש הרבה מאוד, אני אקרא לזה, חורים באותה תכנית ואנחנו מבקשים שתיעשה עצירה.

<זיו דשא: אין שום דחיפות להביא את ה-... שנמצאת כרגע בארצות הברית.

<זיו דשא: יש חלופות כרגע למשק האנרגיה וגם אם יהיה עיכוב של מספר חודשים כדי לבדוק את כל הטענות שלנו, ואני אומר שאין כאן רעים וטובים אלא יש כאן צודקים וטועים.

<זיו דשא: אנחנו חושבים, לפי הנתונים שבידינו, שאנחנו צודקים ולא בכדי אנחנו נמצאים כאן ולא רק אנחנו אלא תושבים מכל האזור ומעלים קול זעקה.

<זיו דשא: שיבדקו את הנתונים לעומק.

<זיו דשא: אני אתן עוד דוגמה אחת.

<זיו דשא: גם כשעצרו את פרויקט הלביא, אמנם מסיבות אחרות, המדינה קיבלה החלטה ואלפי עובדים לצערנו נאלצו להיות מפוטרים.

<זיו דשא: יש גם משמעויות כלכליות לטווח הקצר של איזושהי השעיה של הפרויקט, בדיקתו, גם אם זה תמ"א, זה חוף.

<זיו דשא: אפשר להתייחס מחדש.

<זיו דשא: אני אתן עוד דוגמה שלא קשורה ולא יכולה להטיל דופי מישהו, שזאת לא תהיה המחשבה, אבל גם את הולילנד, אם היינו יודעים איך זה מתנהל – שוב, חלילה וחס שאף אחד לא יחשוב שאני מטיל כאן

<זיו דשא: דופי אבל כולנו יודעים איך פרויקט הולילנד התנהל ומתנהל - לא היינו מאפשרים אותו.

<זיו דשא: היום לפי הנתונים שבידינו, העובדות, הביטחוני, הכלכלי ובעיקר הסביבתי והבריאותי, צריך לבדוק.

<זיו דשא: רק דוגמה מהמועצה הארצית.

<זיו דשא: שואלים את הנציג של משרד הבריאות האם יש לו דוח על הקונדנסט, כן ולא, לא צריך לבדוק, זה לא מסוכן, איפה כל המשרדים שאמורים לתת את התשובות?

<זיו דשא: יש דוח של משרד הבריאות שמדבר על סיכון של הקונדנסט שרוצים להזרים אותו בקרבה.

<זיו דשא: מה המרחק האווירי מאליקים, של פחות מקילומטר?

<קריאה: 700 מטרים.

<זיו דשא: זאת אומרת, אנחנו לא רוצים להעביר את זה לא ליונה יהב לחיפה ולא לדרום.

<זיו דשא: אנחנו חושבים שיש חלופות בעומק הים שאליהן צריך להתייחס וגם אם צריך שינוי בתמ"א, גם לגביה היום וגם לגבי העתיד, זאת בדיוק החובה שלכם נבחרי הציבור, עם כל הכבוד לרגולטורים, לראשי הרשויות.

<זיו דשא: בסוף האחריות היא על הנבחרים.

<זיו דשא: אנחנו דורשים ומבקשים שתקימו צוות, איזה שתחליטו, שיאמר, רגע, בואו נחשוב על כל מה שקורה כאן, ניקח את הנתונים.

<זיו דשא: שוב, אין כאן משהו שזורקים באוויר.

<זיו דשא: יבדקו את זה מספר חודשים ויראו איפה הדברים האלה עומדים.

<זיו דשא: אנחנו הולכים כאן לבג"צים, אנחנו נאבקים, אנחנו מאמינים שנעצור את העסק הזה כי העובדות שאנחנו מתמודדים אתן ויוצגו בהמשך, הן כאלה שמורות לעשות חשיבה מחדש על כל הפרויקט הזה.

<זיו דשא: לסיכום אני אומר שבעצם יש כאן מבחינתנו סיכון בריאותי, סיכון סביבתי.

<זיו דשא: יש כאן הדגשים נוספים חוקיים וכלכלית צריך לבדוק אותם ואני מבקש שמהוועדה תצא הקריאה לממשלה לעשות חשיבה.

<זיו דשא: לא להסתכל על הפרויקט לווייתן כציר אחד אלא על כל מכלול התמ"א ומזה לצאת קדימה.

<זיו דשא: תודה.

דוד אמסלם: תודה.

דוד אמסלם: חברת הכנסת יעל כהן פארן.

יעל כהן-פארן: תודה רבה.

יעל כהן-פארן: קודם כל, אני מברך אותך היושב ראש.

יעל כהן-פארן: זה דיון אולי אחרון שתעשה בוועדה והוא חשוב.

יעל כהן-פארן: הוא ממש אחד הדיונים החשובים ביותר מבחינתי ומבחינת, אני חושבת, חברי הוועדה.

יעל כהן-פארן: ראוי מאוד שהגענו לדון בו.

יעל כהן-פארן: מאבק שקיים בנושא הוא ארוך שנים.

יעל כהן-פארן: כולנו, או לפחות אני מכירה אותו עוד הרבה לפני שנכנסתי לכנסת, עוד מהתחלת התכנון של היכן יקימו את מתקני הקליטה והטיפול בגז כבר מ-2010.

יעל כהן-פארן: אנחנו היום נמצאים בשלב אחר.

יעל כהן-פארן: אנחנו נמצאים בשלב שמבינים את המשמעויות או מבינים שיש בעייתיות רבה מאוד ורבות השאלות על התשובות מהפתרון האחרון שהגיעו אליו.

יעל כהן-פארן: נכון שהיו פתרונות אחרים שגם היו מאוד בעייתיים אבל הפתרונות שהוצעו ושהיום מקודמים, שהם אסדות בקרבה יחסית לחוף, במרחק של קילומטרים ספורים בלבד מהחוף, הם מאוד מאוד בעייתיים ולו בשל העובדה שיכול להיות או לא יכול להיות סיכוי, בוא נגיד לא כל כך נמוך, שתהיה איזוהי דליפה.

יעל כהן-פארן: אני ראיתי למשל מתוך המסמכים, ובאמת היו אלפי מסמכים.

יעל כהן-פארן: אני חייבת לומר שהתהליך היה שקוף.

יעל כהן-פארן: תהליך התכנון היה שקוף מתוך זה שכאשר הוא התחיל, הוא לא היה שקוף, עשו צעדים לטובת שקיפותו.

יעל כהן-פארן: אבל כאשר מפציצים את הציבור בעודף אינפורמציה, ומדובר באמת באלפי מסמכים, כמעט כולם באנגלית, ואני לא ראיתי – ואני מכירה את הגופים שעוסקים בנושא – ואני לא חושבת שכולם קראו את כל המסמכים ואני בסימן שאלה אם אפילו יש אחד שקרא את כל המסמכים.

יעל כהן-פארן: אבל לאור ההתעוררות העכשווית בנושא, לא עכשווית אבל בשנה האחרונה, ואני פגשתי במאבק אנשים סופר מקצועיים ורציניים, אני הבנתי שהיה אפילו מבחינת בדיקת החשש לזיהום ים, היו מספר בדיקות כאשר הבדיקה הראשונה הראתה חשש מאוד מאוד רציני.

יעל כהן-פארן: זאת אומרת, מודל שהראה שאם יש זיהום מקונדנסט – אני מדברת על דליפת קונדנסט מהכינרת שתהיה בים, מהאסדה עד הים יש צנרת נכבדה – ואם שם תהיה דליפה, יזוהמו כארבעים-חמישים אחוזים מחופי מדינת ישראל.

יעל כהן-פארן: לאור תוצאה כזאת, מה לדעתכם נעשה?

יעל כהן-פארן: חשיבה מחודשת, מודל חדש ודוח חדש.

יעל כהן-פארן: כל הדוחות האלה בתוך אלפי עמודים באנגלית שהוצגו במסגרת התמ"א, שאף אחד כנראה לא קרא אותם לעומק, אבל המתודולוגיה החדשה הציגה שאין הרבה חשש.

יעל כהן-פארן: אל תדאגו, אלה לא ארבעים אחוזים או חמישים אחוזים פגיעה בים אלא רק 12-15 אחוזים.

יעל כהן-פארן: תסלחו לי אם אני טועה במספר, אבל אלה בערך סדרי הגודל.

יעל כהן-פארן: רק שליש מזה.

יעל כהן-פארן: אני רוצה לומר כאן שאני חושבת שרבות השאלות על התשובות.

יעל כהן-פארן: אין ספק שכולנו רוצים את הגז בישראל.

יעל כהן-פארן: אני הראשונה שרוצה שיסגרו את תחנות הכוח הפחמיות בחדרה מחר בבוקר.

יעל כהן-פארן: לא בעוד שש שנים ולא בעוד עשרים שנים.

יעל כהן-פארן: אבל אנחנו חייבים לשאול את עצמנו אם באמת הגז מגיע לכאן בצורה המיטבית.

דוד אמסלם: חברת הכנסת כהן פארן, ברשותך, סיימי עוד דקה.

יעל כהן-פארן: עוד דקה.

יעל כהן-פארן: בסדר.

יעל כהן-פארן: מ-2010, היום אנחנו ב-2017, היו הרבה הליכי תכנון.

יעל כהן-פארן: גם העולם התקדם וגם העולם התנסה.

יעל כהן-פארן: מה שהיה ב-2010 חדש וניסיוני, היום הוא כבר טכנולוגיה יותר בדוקה ומוכחת ואנחנו לא נהיה שפני הניסיון של טכנולוגיות של אסדות צפות מעל פי הבאר במרחק מאה או 120 קילומטרים.

יעל כהן-פארן: מה שנאמר ב-2012-2013, שלא נהיה שפני ניסיון וזה מסוכן למדינת ישראל, היום צריך לבחון אותו ברצינות.

יעל כהן-פארן: בזה אני רוצה לסיים.

יעל כהן-פארן: האמירה שלי היא שתביאו את הגז, תביאו אותו נכון, בלי לפגוע בציבור, בלי להעיב או להיות באמת סכנה למפגע מאוד רציני גם של זיהום ים וגם של זיהום אוויר שאין לי זמן לדבר עליו אבל הפליטות מתמר הן הרבה יותר גבוהות ממה שחשבו ואני חוששת שמלווייתן הן יהיו רק יותר גדולות למרות שיש אמירה של הגנת הסביבה שזה יטופל, אבל אני עדיין לא רואה איך זה יטופל.

יעל כהן-פארן: אני מצטרפת לקריאתו של מר זיו דשא להקים צוות בדיקה, לבחון את הדברים האלה מחדש, להגדיר לו לוחות זמנים ולא לקדם את הדברים כמו שהם.

יעל כהן-פארן: תודה.

דוד אמסלם: תודה רבה.

דוד אמסלם: חבר הכנסת מיקי לוי.

מיקי לוי: תודה רבה אדוני.

מיקי לוי: בהצלחה בתפקידך החדש.

דוד אמסלם: תודה רבה.

דוד אמסלם: דרך אגב, לפני שאתה מתחיל לדבר, אני רוצה גם לאחל לאודי אדירי מזל טוב.

דוד אמסלם: אני מכיר את אודי הרבה מאוד שנים ואני מאחל לו בהצלחה.

דוד אמסלם: אני מאוד אוהב אותו ואני בטוח שהוא יעשה רק טוב לעם ישראל.

מיקי לוי: אני אקצר בדברים כי אני חושב שראש מועצת זיכרון היטיב לתאר את המצב ובאמת במקצועיות רבה.

מיקי לוי: לכן אני אקצר.

מיקי לוי: לפני כאר

מיקי לוי: בעה חודשים נזעקתי לעניין אחרי שנפגשתי עם תושבים לא צבועים בצבע פוליטי כזה או אחר בזיכרון יעקב שביקשו לשוחח אתי והטרחתי את עצמי ונסעתי לזיכרון.

מיקי לוי: כפי שהגשתי בבקשה שלי לדיון מהיר במסגרת תמ"א 37, אושרה בנייתן של 32 אסדות בים מחוף דור בצפון ועד חופי נתניה בדרום במרחק מהחוף של בין 7.5 ל-9.6 קילומטרים מהחוף.

<זיו דשא: אני במדף היבשתי בו אנחנו נמצאים.

מיקי לוי: בניית האסדה הראשונה ממוקמת מול חוף דור החלה למעשה, וחברים, שלא נטעה, אותן אסדות הן מפעל פטרוכימי לכל דבר ועניין שנועד לטפל באותם חומרים מסוכנים שייפלטו לאחר הפקת הגז, החומר המסוכן ביותר, קונדנסט, שהוא באמת בטיחותית ובריאותית מסוכן מאוד.

מיקי לוי: החומר הזה יוזרם מחוף דור, מהמפעל עצמו, מהיכן שתוקם התחנה, לחוף עצמו ומשם הוא יפונה.

מיקי לוי: יש כאן הרבה נושאים שפתוחים כמו איך הוא יפונה, באיזה אמצעים הוא יפונה, לצינורות של צק"א?

מיקי לוי: חברים, כמה שנים הצינורות שם?

מיקי לוי: מי בדק את בטיחותם?

מיקי לוי: ראינו מה קרה, איזה אסון אקולוגי קרה בדרום עם אותם צינורות של קצ"א.

מיקי לוי: לכן רבות השאלות על התשובות שכרגע אינן.

מיקי לוי: חלק מזה מתוכנן לקום בעמק חפר.

מיקי לוי: עוד אתר בשם אתר חגית שאליו חלק מהחומרים האלה יופנו.

מיקי לוי: אני חש באי נוחות כאשר אני יושב כאן בכיסא הזה ואני צריך להרים את היד בעד או נגד.

מיקי לוי: ברור לחלוטין, כפי שציינו קודמיי, שהגז נחוץ למדינת ישראל.

מיקי לוי: אין עוררין על כך.

מיקי לוי: ניתן להערכתי להרחיק את כל התחנות האלה פנימה אל תוך הים.

מיקי לוי: נשאלות שאלות קשות מאוד, איך הוא יופנה אל החוף.

מיקי לוי: החומר הזה שהוא מסוכן לציבור, להיכן יופנה, באילו אמצעים, מה אמצעי הבטיחות שמדינת ישראל תנקוט בהם כדי לשמור על ביטחונם הבריאותי של התושבים.

מיקי לוי: אתם יודעים אולי מהתפקיד הקודם שלי, במסגרת ביטחון הפנים, אם ייפגע צינור כזה חלילה על ידי טיל כזה או אחר, איך תנהג האוכלוסייה.

מיקי לוי: זה דומה לפצצת זמן בדיוק כמו מכל האמוניה בחיפה ומוטב שנעשה אדוני את החושבים שעה אחת קודם לכן, לפני שאנחנו אצים רצים לבנות את השאר.

מיקי לוי: תודה רבה על הדיון המהיר הזה.

דוד אמסלם: תודה.

דוד אמסלם: חברת הכנסת לאה פדידה.

לאה פדידה: תודה.

לאה פדידה: יש לי תחושה שגם בדיון הזה גם בדיון הקודם שכחו דבר אחד, את האדם.

לאה פדידה: נורא קל להתחשב בנובל אנרג'י, נורא קל להתחשב בבעלי ההון, נורא קל להתחשב בלוביסטים, נורא קל לעשות תהליכים קצרים בלי תכנון, אבל כאן יש מה שנקרא את האדם.

לאה פדידה: 82 אלף תושבים סובבים את האזור הזה של האסדות ואף אחד לא שואל האם יש סכנת בריאות ממשית.

לאה פדידה: הרי תעשיית מבורכת אבל היא מביאה אתה תעשייה פטרוכימית לכל דבר ועניין.

לאה פדידה: יש לנו שני נושאים עיקריים, ההובלה שתיעשה בצינורות וצריכים שהתוואי הזה עובר על מקורות מים שנותנים מים לכל הישובים בסביבה.

לאה פדידה: מה יקרה ויש לנו דליפה?

לאה פדידה: הרי מי השתייה שלנו יפגעו.

לאה פדידה: בנוסף לכך, אני רוצה להוסיף עוד נקודה.

לאה פדידה: מתוכנן באתר חגית מכל אחסון של גז הקונדנסט.

לאה פדידה: שוב אנחנו חוזרים למצב שאי אפשר להגדיר את זה אחרת חוץ מחלם.

לאה פדידה: הרי לא יתכן שאנחנו נעמיס ואנחנו נשים שם מכל שאנחנו יודעים שאפשר שיהיו דליפות.

לאה פדידה: היינו כבר בדיון בוועדת הכלכלה וראינו שקרה שהיו דליפות.

לאה פדידה: אז מה נגיד לתושבים האלה שגרים בזיכרון, חוף הכרמל, יוקנעם?

לאה פדידה: מה נגיד להם אם הייתה דליפה?

לאה פדידה: נגיד להם שטעינו?

לאה פדידה: לא חשבנו מספיק?

לאה פדידה: לא בדקנו את החלופות?

לאה פדידה: אנחנו צריכים בראש ובראשונה לדאוג לאדם שנמצא.

לאה פדידה: יש חלופה גם של אחסון וגם של מתחת לאסדה שקיימת בים.

לאה פדידה: אתם קוראים לזה פי הבאר, כל המונחים המקצועיים.

לאה פדידה: אסור לנו לא לשקול את זה ברצינות.

לאה פדידה: החבר'ה האלה מרוויחים מספיק כסף, אנחנו מרוויחים גז, בואו לא נאבד את האדם בדרך, בואו לא נאבד את הבריאות של האנשים ואת מקורות המים שלנו.

לאה פדידה: כבוד היושב ראש, זה חלם.

לאה פדידה: אתה חייב לעצור את זה ולקרוא לדיון חוזר בחלופה בתוך הים על מנת שלא נבכה לדורות ונגיד היינו, לא עשינו והטעות תשליך על כל אחד ואחת מאתנו.

לאה פדידה: תודה.

דוד אמסלם: תודה רבה.

דוד אמסלם: טלב, אתה רוצה לומר כמה מלים?

טלב אבו עראר: כן, שתי מלים, ברשותך.

טלב אבו עראר: אני מודה לך מכובדי היושב ראש.

טלב אבו עראר: עם כל הכבוד לחלק מהאוכלוסייה או התושבים שמבקשים להחזיר את כל הערים והישובים שם כמו אור עקיבא, חדרה ועוד לימי הפחם, למרות שכולנו יודעים מה הזיהום שנגרם מהשימוש בפחם, חשוב לנו ביטחונם הבריאותי של האזרחים ובעיקר התושבים האלו שהזכרתי.

טלב אבו עראר: לכן, עד שהגענו לעידן הגז, אנחנו לא נוותר עליו כי אפשר לחיות חיים נורמליים עם אוויר נקי.

<קריאה: אין כוונה לוותר על הגז.

טלב אבו עראר: בסדר גמור.

טלב אבו עראר: מה אתם מבקשים?

טלב אבו עראר: להרחיק או לקרב?

דוד אמסלם: חברים, אני מבקש לא להפריע לו.

דוד אמסלם: לטלב לא מפריעים.

טלב אבו עראר: אולי כמו שהציע חברי, להקים ועדה שתבדוק את העניין ותגיע למסקנות.

טלב אבו עראר: תודה.

דוד אמסלם: תודה רבה.

דוד אמסלם: חבר הכנסת דב חנין.

דב חנין: תודה לך אדוני היושב ראש, תודה על כינוס הדיון החשוב הזה.

דב חנין: אנחנו עוסקים בשאלה מאוד מאוד גדולה ומאוד משמעותית ודווקא לכן צריך לעשות את הדיון הזה בצורה מאוד רצינית ומעמיקה.

דב חנין: שאלת מקורות האנרגיה של ישראל היא שאלה מאוד חשובה, היא שאלה אסטרטגית, היא שאלה בעלת משמעות וסביבתית ומשמעות בריאותית.

דב חנין: מסביב לשולחן זה כולנו בעד החלפת הפחם בגז ואנחנו בעד זה שזה יקרה מהר.

דב חנין: כולנו, אדוני היושב ראש, בעד תחבורה ציבורית ובעד רכבת, אנחנו רק נגד זה שהרכבת תדרוס אנשים בדרך.

דב חנין: זה שאנחנו בעד גז ואנחנו בעד גז מהר, זה לא אומר שאנחנו צריכים לקבל את ההחלטה הזאת בצורה לא שקולה ותוך טעויות שאנחנו כולנו נשלם עליהן מחיר לטווח הארוך והבינוני.

דב חנין: השאלות שמתעוררות כאן סביב הסוגיה של מתקני הגז בקרבת החוף הן שאלות עם שמעות מאוד מאוד גדולה וככל שאנחנו מעמיקים בבדיקת הנושא הזה, אנחנו מבינים שהשאלות האלה לא נבדקו לעומק ולא נתנו להן תשובות מספיק רציניות.

דב חנין: ברור לנו לגמרי שכל השאלה של המשמעות הסביבתית של אסדת לווייתן שתהיה בקרבה כל כך גדולה לחוף לא נבדקה לעומק וכאשר היא נבדקה – אגב, לא בצורה מספיק מעמיקה – לא לקחו בחשבון את הנתונים שאנחנו יודעים היום על מצב הזיהומים בתמר.

דב חנין: אנחנו היום חכמים יותר.

דב חנין: אז למה את החכמה שיש לנו היום לגבי תמר לא לנצל לגבי החלטות שאנחנו הולכים לקבל ביחס ללווייתן?

דב חנין: מעבר לזה.

דב חנין: הייתה שגיאה, לדעתי זו הייתה גם שגיאה משפטית של המועצה הארצית לתכנון ובנייה, שחשבה, בטעות לדעתי, שכיוון שאנחנו מדברים על שאלות שהן מחוץ לתחומי המים הטריטוריאליים של מדינת ישראל, אלה הם אזורים שאין בהם דין ואין דיין.

דב חנין: זאת תפיסה לא נכונה ברמה המהותית ואני רוצה לומר שאנחנו גם מתקדמים לפתור אותה גם ברמה הפורמלית, כשיהיה לנו חוק אזורים ימיים, כאשר אז יהיה ברור שיש הסדרים שחלים גם על האזור הכלכלי של המים שהוא מעבר לתחומי המים הטריטוריאליים של המדינה.

דב חנין: אבל התפיסה השגויה הזאת של המועצה הארצית לתכנון ובנייה הובילה אותם להימנעות מלבחון ברמה הסביבתית מספיק לעומק את שאלת האסדה הצפה כי האסדה הצפה היא משהו שמחוץ למים הטריטוריאליים ולא צריך לבחון אותו.

דב חנין: זאת תפיסה מוטעית.

דב חנין: השאלה של האסדה הצפה בכלל זכתה להתייחסות מאוד מאוד שטחית וההתייחסות השטחית הזאת מסתפקת באמירה שזה לא אפשרי מבחינה טכנית.

דב חנין: אז בשנים האחרונות דווקא הדבר הזה הוא הנורמה.

דב חנין: אסדות צפות הן הנורמה.

דב חנין: מאז 2010 אני שומע שמדובר ביותר מתשעים אחוזים מהאסדות בעולם, אז להגיד שהדבר הזה הוא לא אפשרי, זאת תפיסה שבמקרה הטוב היא אנכרוניסטית אבל היא בטח לא התפיסה שצריכה להנחות אותנו עכשיו.

<קריאה: מ-1980.

דב חנין: מעבר לזה.

דב חנין: יש שאלות ביטחוניות כמובן ושאלת ההגנה על האסדות שנמצאות במרחק, אבל כאן אני בוודאי לא מומחה לביטחון אבל כשאני קורא את העמדה הרשמית של חיל הים, שיש לו את היכולות להגן על אסדה כזו גם במרחק יותר גדול – אגב, נקודת הקידוח היא בכלל במרחק יותר גדול והרי אי אפשר לקרב את מאגר לווייתן עצמו לארץ ובכל מקרה אנחנו צריכים לייתר להגנה על מאגר שנמצא במרחק לא קטן מחופי הארץ ואין שום סיבה, דווקא ברמה הביטחונית, לא לרכז את המערך הזה בנקודה אחת שבו יהיה גם המאגר, גם אסדת הטיפול ושם יהיה מוקד ההתמקדות של ההגנה על המאגר ועל הטיפול בו.

דב חנין: אני חייב לומר גם, כמי שמלווה את הדיון הזה כבר לא מעט שנים, שאני זוכר את התקופה בה לפני כמה שנים אפילו החברות הזכייניות עצמן היו בעד אסדה צפה.

דב חנין: הן אפילו חשבו אז – אני אומר את זה לטובת חלק מהאנשים שמשתתפים כאן בדיון – שזה יותר זול להן לייצר פתרון של אסדה צפה.

דב חנין: אז מה שקרה בהמשך זה שדווקא המדינה קירבה את האסדה יותר אל החוף ואז גם החברות ביצעו את ההתאמות שלהן.

דב חנין: היום אני מניח שהעמדה שלהן היא נגד אסדה במרחק אבל זה לא שאסדה רחוקה יותר, מייצרת פער עלות שהוא כל כך בלתי אפשרי שאי אפשר לדמיין בכלל את הפתרון הזה.

דב חנין: בשורה התחתונה, אדוני היושב ראש, אני יודע שמול כל הטענות שאני משמיע ומול הטענות שהתושבים משמיעים, יש טענה אחת שצריך לשים אותה על השולחן וצריך להבין אותה.

דב חנין: הטענה היא שעכשיו לדון בכל הדברים האלה שאנחנו מציעים לדון בהם, זה פשוט יעכב את הפרויקט בצורה מאוד מאוד משמעותית ואנחנו נגיע למצב שלא יהיה לנו גז מספיק מהר בארץ.

<קריאה: זה לא מדויק.

דב חנין: אני יודע שהטענה הזאת היא לא מדויקת אבל אני רוצה, מעבר לחוסר הדיוק בטענה הזאת, להגיד משהו נוסף.

דב חנין: יש כאן שתי דרכים.

דב חנין: יש דרך אחת שאולי הרגע נראית לנו קצת יותר ארוכה.

דב חנין: אני טוען שבסופו של דבר היא תהיה הדרך הקצרה.

דב חנין: אני טוען שאם ילכו בכוח מול התושבים ומול הנתונים שהולכים ומצטברים היום ומעלים שאלות, בסופו של דבר הנתיב הזה שנראה לכם היום, חבריי, ואודי, אני מכיר אותך עוד מהתפקידים הקודמים - - -

דוד אמסלם: דב, בוא תצטמצם.

דב חנין: אני מסיים.

דב חנין: דקה.

דב חנין: אני רוצה לומר לך מכובדי אודי מנכ"ל משרד האנרגיה שאני מעריך, כמו בנושאים אחרים, שהדרך שנראית היום הדרך הקצרה, תהיה בסוף הדרך הארוכה.

דב חנין: האנשים האלה שיש להם טענות קשות והם נאבקים גם על עצמם ועל הסביבה שלהם, אבל הם נאבקים על שאלות מקצועיות מאוד מאוד רציניות, הרי לא ירפו ולא יפסיקו את המאבק שלכם וזה לא ייפתר כאן, אז זה ייפתר באינסטנציה אחרת וזה יגיע לבית משפט.

דב חנין: בסוף הדרך הקצרה תהיה הדרך הארוכה ולכן אני מציע ללכת בדרך הארוכה שהיא הקצרה.

דוד אמסלם: תודה רבה.

דוד אמסלם: חבר'ה, ועדות כנסת הן לא אצטדיון טדי.

דוד אמסלם: לא מוחאים כפיים גם אם אוהבים את הדברים וגם לא צועקים, אם לא אוהבים.

דוד אמסלם: חבר הכנסת יואב בן צור.

יואב בן צור: אין ספק שכולנו בלי יוצא מן הכלל רוצים אוויר נקי יותר ופחות מזוהם ורוצים שאיכות החיים שלנו תשתפר.

יואב בן צור: אבל צריך לא לשכוח דבר אחד ואני אומר את זה גם לחברי דב חנין.

יואב בן צור: היו כאן החלטות של המועצה הארצית.

יואב בן צור: לאחר מכן היו בג"צים.

יואב בן צור: כל הבג"צים בסופו של דבר נדחו.

יואב בן צור: אז בפני הבג"ץ לא עמדו כל הדברים כשהוא שקל את שיקוליו?

דב חנין: אגב, חלק מהדברים לא עמדו בפניו.

<קריאה: כן.

<קריאה: לא עמדו.

יואב בן צור: אם אנחנו אומרים שבג"ץ הוא הפוסק האחרון, אז בג"ץ החליט את החלטתי ועל מי אנחנו עכשיו מלינים?

יואב בן צור: על הבג"ץ?

יואב בן צור: אני רוצה להבין.

יואב בן צור: לאן אתם רוצים שמכאן נלך?

יואב בן צור: אולי צריכים אלה שעתרו לבג"ץ לבקש דיון נוסף בהרכב מורחב יותר ואולי שם יביעו את הטענות.

יואב בן צור: אולי זאת הדרך.

יעל כהן-פארן: יואב, זה משהו שעבר ברשויות התכנון.

יעל כהן-פארן: בג"ץ היה נגד רשויות התכנון ועכשיו הכנסת יכולה להתערב.

יואב בן צור: בג"ץ היה נגד רשויות התכנון?

יעל כהן-פארן: מול הערכאות של התכנון היה בג"ץ.

יעל כהן-פארן: הכנסת לא הייתה מעורבת בהליך הזה.

דוד אמסלם: יעל, זה מונולוג.

דוד אמסלם: זה לא דיאלוג.

יואב בן צור: אני חושב שאם יש החלטה של בג"ץו ואם מאן דהוא רוצה לערער נגד ההחלטה הזאת, אפשר לבקש דיון נוסף, אפשר לבקש דיון מורחב, ואולי באותו דיון להביא את כל הדברים שחושבים שלא עמדו בפני הבג"ץ.

יואב בן צור: אתם רוצים היום שהכנסת תקבל החלטה לעשות משהו נגד בג"ץ?

יואב בן צור: תגידו.

דוד אמסלם: לא.

דוד אמסלם: בגדול זה דיון ציבורי.

דוד אמסלם: זה לא קשור לצד המשפטי.

דוד אמסלם: לכן בכנסת מתנהלים דיונים ציבוריים.

דוד אמסלם: זאת לא שאלה של זכויות אדם.

דוד אמסלם: אם המדינה לא הייתה פונה לבג"ץ, אז אין לה עניין בעניין.

דוד אמסלם: כאן מדובר על דיון ציבורי וזה בסדר.

דוד אמסלם: רבותיי, תודה.

דוד אמסלם: ניר סהר.

<ניר סהר: אני שמח להיות כאן.

<ניר סהר: אמרת דיון ציבורי, אז אני אדבר על הנושאים המקצועיים הרלוונטיים לנו.

<ניר סהר: באזור של שרון-כרמל יש את אחד המקומות היותר מזוהמים במדינת ישראל.

<ניר סהר: הזכירה חברת הכנסת יעל כהן פארן את תחנות אחד עד ארבע בתחנת הכוח אורות רבין, את יחידות חמש ושש ועוד הרבה מאוד מפעלים תעשייתיים אשר כרגע, כבר היום, מזהמים את איכות הסביבה שלנו ואת איכות חיי תושבי האזור.

<ניר סהר: צריך לזכור שכל התעשיות הללו בעצם משתמשות בסולר, במזוט, בחומרים שכרגע, כבר היום, מזהמים.

<ניר סהר: ברגע שיגיע הגז למדינת ישראל כל האזור ישתפר ואני לא רוצה לחזור על מה שנאמר לפני.

<ניר סהר: דבר נוסף שאני רוצה להעלות כאן.

<ניר סהר: בשנת 2012 התקבלו החלטות לגבי תמ"א 27ח.

<ניר סהר: מאז אנחנו שמונה שנים אחרי זה, הטכנולוגיות השתנו.

<קריאה: שש שנים.

<ניר סהר: כשנכתבה התמ"א, זה היה לפני שמונה שנים.

<ניר סהר: כשהיא אושרה, זה היה בשנת 2012-2013.

<קריאה: 2014.

<ניר סהר: לפיכך דברים השתנו, טכנולוגיה השתנתה, שיקולים נוספים השתנו וכשאנחנו מסתכלים היום על התמ"א, אני לא רואה שמשהו מוזכר לגבי יצוא של גז ממדינת ישראל לאיטליה, לקפריסין, ליוון.

<ניר סהר: זה על הפרק.

<ניר סהר: יש לנו מאגר מאוד גדול, לווייתן - - -

<קריאה: זה תיאורטי.

<ניר סהר: תיאורטי.

<ניר סהר: אני כרגע לא מסתכל על הדברים ברמת התיאוריה.

<ניר סהר: אני מסתכל על מה שיש למדינת ישראל ואני מדבר על מאגר.

<ניר סהר: אנחנו מדברים כרגע על תמ"א 37ח, על אסדה במרחב של עשרה קילומטרים, שזה שלב א'.

<ניר סהר: כולם מדברים על כך שזה יסופק למדינת ישראל ואף אחד לא מדבר על כך שזה יסופק למדינות מחוץ למדינת ישראל כך שהסיום הוא מאוד מאוד לא ברור כרגע, נכון לרגע זה, ולכן אני בעד ועדה שתקום כדי שתחשוב ותעשה חשיבה נוספת מלבד מה שנעשה כבר בעבר, כדי שבאמת איכות החיים של התושבים סביב אותו אזור רק תשופר.

<ניר סהר: תודה.

דוד אמסלם: תודה רבה.

דוד אמסלם: מי עוד רוצה להתייחס?

<איציק חולבסקי: חבר הכנסת דודי אמסלם, ברכות לתפקיד החשוב החדש כיושב ראש הקואליציה.

דוד אמסלם: בוא נתקדם.

<איציק חולבסקי: אני מתקדם.

<איציק חולבסקי: תודה לזיו דשא שיזם את הישיבה החשובה הזאת.

<איציק חולבסקי: חברי הכנסת דיברו מצוין, גם יעל כהן פארן וגם לאה פדידה, ברכות לכניסה לכנסת.

<איציק חולבסקי: אני בטוח שתהיי נציגה מצוינת של האזור שלנו ותגני על האינטרסים שלנו.

<איציק חולבסקי: כמובן דב חנין שתמיד אומר דברי טעם.

<איציק חולבסקי: 32 אסדות במרחק קרוב לחוף, זה טירוף וזאת סכנה לכל התושבים שגרים לאורך החוף.

<איציק חולבסקי: חייבים להרחיק אותן לתוך הים יש טכנולוגיות עליהן דיברו ואני לא ארחיב.

<איציק חולבסקי: אסור לסכן את התושבים לאורך החוף.

<איציק חולבסקי: במקביל אסור לסכן גם את התושבים שגרים בין אליקים, לרמות מנשה, לבת שלמה, לזיכרון יעקב, ליוקנעם עילית, לדלית אל כרמל, כל המרחב הזה של חגית.

<איציק חולבסקי: דודי, גם נפגשתי אתך אישית בנושא הזה ודיברנו על כך והסכמת אתי שאסור למקם חומרים מסוכנים ולאחסן חומרים מסוכנים בלב אוכלוסייה אזרחית ואסור להפוך את אזור חגית למפרץ חיפה 2, וצריך למצוא כל דרך כדי לא לאחסן קונדנסט ושום חומר מסוכן ליד תושבים שרוצים לפרוח ולצמוח באזור הזה ולגדל בו ילדים.

<איציק חולבסקי: אני מצטרף להצעה של זיו לבדוק את הנושא.

<איציק חולבסקי: כמו שדב חנין אמר, הרבה פעמים הדרך שנראית קצרה היא הדרך הארוכה ואני אומר לאנשי משרד האנרגיה אל תהיו מאוהבים בתכניות שלכם, כולנו משרתי ציבור וכולנו צריכים לפעול למען הציבור ולא לקדש תכניות שהיו פעם או שאנחנו מאמינים שרק הן יכולות לפתור את הבעיות.

<איציק חולבסקי: בואו נעשה חשיבה מחודשת והדרך הארוכה, שנראית יותר ארוכה, היא גם תהיה קצרה וגם לטובת הציבור.

<איציק חולבסקי: תודה.

דוד אמסלם: רבותיי, אני שמעתי פחות או יותר את רוב הטענות.

דוד אמסלם: יש מישהו שרוצה לטעון טענה שלא שמענו אותה?

<קריאה: כן.

דב חנין: פשוט יש המון טענות.

דוד אמסלם: אני רוצה לשאול אתכם שאלה ואתם תחליטו.

דוד אמסלם: אני רוצה לשמוע גם את מנכ"ל משרד האנרגיה כי הוא הגורם הממשלתי שאמור לתת את התשובות המשמעותיות.

דוד אמסלם: בשעה 11:58 קם מהכיסא.

דוד אמסלם: יש שתי אופציות שהן או שאנחנו שומעים אותו עכשיו ואחרי כן ממשיכים את הדיון עם יואב והוא יישאר כאן, או שאנחנו שומעים אתכם ואני לא אשמע אותו.

<קריאה: לפני שתצא, חשוב שתשמע את התושבים.

דוד אמסלם: אני הולך לפי הסדר.

דוד אמסלם: כרמל, בבקשה.

<כרמל סלע: הדיון מאוד מורכב ומאוד מעניין.

<כרמל סלע: תודה רבה לכולם.

<כרמל סלע: הברכות שנאמרו כאן, נאמרו ולא נחזור עליהן.

דוד אמסלם: לא צריך.

<כרמל סלע: יש עבר, הווה ועתיד.

<כרמל סלע: העתיד כרגע לוט בערפל.

<כרמל סלע: ההווה פחות או יותר ברור, אבל גם הוא עם בעיה.

<כרמל סלע: יש כאן שלוש בעיות כאשר האחת היא סוגיה שעומדת בבג"ץ, נושא הקונדנסט.

<כרמל סלע: זאת סוגיה מורכבת שעליה אפשר לתת פתרון גם היום ועדיין לא נתנו מספיק את הדעת.

<כרמל סלע: סוגיה שנייה היא מרחק האסדה מהחוף שעל זה יש טענות רבות.

<כרמל סלע: אבל אני רוצה להזכיר ש-שש שנים נאבקנו ודב זוכר את זה וכולם כאן זוכרים את זה, שהניקיון יהיה בים ולא ביבשה.

<כרמל סלע: רוב הציבור שנמצא כאן לא בדיוק היה במאבק הזה אבל לא משנה.

<כרמל סלע: הבעיה היא העתיד.

<כרמל סלע: תמ"א מגדירה מסדרון כניסה ל-2,4 מיליון קוב אבל יש כאן עכשיו ניסיון ממנו יש חששות גדולים.

<כרמל סלע: זה לא משנה כרגע אם זה כך וכך וכך אסדות אבל כבר עכשיו היה דיון לגבי כריש ותנין שהם החליטו שהם מנקים את זה בים וזה בסדר.

<כרמל סלע: אבל העתיד, גם במועצה הארצית ביקשנו דיון בנושא והמועצה חושבת שאין מה לדבר, שכאילו הכול כבר מתוכנן לעתיד וזה לא תוכנן לעתיד.

<כרמל סלע: האישור הוא של כניסת 2,4.

<כרמל סלע: אם יקימו עוד אסדות, ודרך המסדרון שלנו בחוף כרמל ייכנסו עוד כמה מיליונים, זאת הבעיה.

<כרמל סלע: הדבר הזה לא אושר.

<כרמל סלע: כשהחבר'ה אומרים בואו נעשה דיון מחודש, זה לגבי התכניות שאושרו אבל הן לא מספיק ברורות.

<כרמל סלע: זה הסיפור.

<קריאה: לא בדיוק.

<קריאה: הן לא מתאימות.

דוד אמסלם: בואו נסכם שיש כאן שני סיפורים.

<כרמל סלע: לא משנה, 10, 12, אבל המכל והמרחק של האסדה, אם יש כאן איזה מאבק שתקום עוד ועדה, יכול להיות שאולי זה ייתן את הפתרון.

<כרמל סלע: אבל בגדול כל הסיפור של מספר הצנרות.

<קריאה: לא נכון.

<כרמל סלע: הכמות שתיכנס לא ברורה והיא לא נכונה ועל זה אנחנו צריכים לתת את הדעת.

<כרמל סלע: אני לא מתכוון למכור שום דבר אלא לדבר על עובדות.

<כרמל סלע: בסך הכול יש כאן שתי סוגיות כמו שאמרתי, הקונדנסט והמרחק וגם העתיד.

<כרמל סלע: העתיד לוט בערפל והוא לא ברור לנו ואנחנו חוששים מאוד מאוד ממנו.

<קריאה: אדוני היושב ראש, אני מבקש את זכות הדיבור לתושבים.

דוד אמסלם: יש לי את הרשימה ואני מחליט.

דוד אמסלם: אני שמעתי אתכם.

דוד אמסלם: מנכ"ל משרד האנרגיה רוצה שאני אשמע גם אותו.

דוד אמסלם: אני הבאתי אותו לכאן אחרי שתיאמתי אתו כמעט חודש.

דוד אמסלם: הוא איש עסוק מאוד.

דוד אמסלם: דרך אגב, הוא יישאר כאן גם אחרי שאני הולך.

דוד אמסלם: אני רוצה לשמוע אתו.

דוד אמסלם: בבקשה.

<אודי אדירי: בוקר טוב.

<אודי אדירי: יש כאן חששות גדולים.

<אודי אדירי: אנחנו כאן כממשלה, כל גורמי הממשלה, לענות על כל שאלה ולהתמודד עם כל דבר.

<אודי אדירי: זה חלק מהתפקיד שלנו בראייה שלי לפחות וכן לשכנע, אם לא את הבן אדם האחרון, אז כמה שאפשר שמה שאנחנו עושים הוא לתועלת הציבור.

<אודי אדירי: צריך להבין שכאשר קובעים מדיניות אסטרטגית של המדינה, בסוף היא צריכה מבוססת על עובדות.

<אודי אדירי: חששות זה דבר סובייקטיבי ובסוף אנחנו חייבים לבסס את המדיניות שלנו על עובדות.

<אודי אדירי: משרד האנרגיה הודיע בצורה הכי ברורה שבשנת 2022 תחנות הכוח הפחמיות, יחידות 1 עד 4 נסגרות.

<אודי אדירי: הדבר הזה לדוגמה, זאת רק דוגמה אחת, יש לו ערך סביבתי אדיר לכל תושבי מדינת ישראל, אגב, בפרט לתושבי חוף הכרמל שאם תרצו, אני מוכן לעשות כל דיון מקצועי איך הוא לא פי שתיים או פי ארבע אלא פי עשר אלא פי עשרות מונים רבות יותר משמעותי מהחששות החמורים ביותר שעולים כאן.

<עופר לוי: לא נכון.

<אודי אדירי: תן לי לסיים.

<אודי אדירי: תשמע את הדברים.

דוד אמסלם: עופר, אתה רוצה שאני אוציא אותך?

<עופר לוי: לא.

דוד אמסלם: אני מבקש לא להפריע, בוודאי כשאתה ביציע.

<אודי אדירי: לנו יש חובה ואחריות, ואני רואה את זה כחלק מהתפקיד, להתמודד עם כל הטענות אבל לנו יש אחריות לספק הרבה מאוד דברים אבל קודם כל, בהקשר של הדיון הזה, איכות חיים ואוויר נקי לתושבי מדינת ישראל כולם, קודם כל, תוך ראייה של אינטרס לאומי רחב גם אם זה נמצא בקונפליקט עם אזור כלשהו.

<אודי אדירי: אני לא מזלזל בקונפליקט ואנחנו נתמודד עם הכול אבל אני אומר שהחובה שלנו היא לכלל אזרחי מדינת ישראל לתת להם קודם כל את הפתרון שהוא גם ברמה הסביבתית, הפתרון הטוב ביותר והנכון ביותר כאשר האדם הוא במרכז אבל האדם הוא שמונה וחצי מיליון תושבי מדינת ישראל.

<אודי אדירי: כל תכנית שמיטיבה עם שמונה וחצי מיליון אזרחי מדינת ישראל, יש לה גם מחיר מקומי ואני לא מזלזל בו.

<אודי אדירי: אנחנו נתמודד אתו ואני אענה על כל שאלה.

<אודי אדירי: אבל כשמישהו אומר לי כאן בקלות דעת, בהיסח הדעת, בקלות ראש שלא נורא אם יידחה פיתוח לווייתן בחצי שנה-שנה, אני אומר כאן לוועדה, אני אומר כאן לציבור שהנזק הבריאותי לתושבי מדינת ישראל הוא פי אלף.

<קריאה: כריש תנין ייתנו את התפוקות הנדרשות.

<קריאה: הנתונים שאתה מציע הם נתונים שגויים.

דוד אמסלם: בפעם הבאה שאתה קם ומדבר בלי רשות, תקום לבד ותצא.

דוד אמסלם: אני לא צריך להרחיק אותך.

<קריאה: אבל זה דיון ציבורי.

<קריאה: למה אי אפשר לדבר?

דוד אמסלם: אני מבקש ממך לצאת.

<קריאה: למה?

דוד אמסלם: ככה.

<קריאה: אמרת שזה דיון ציבורי.

דוד אמסלם: כך החלטתי.

דוד אמסלם: אדוני, קום וצא.

<קריאה: אמרת שזה דיון ציבורי.

<קריאה: תן לנו לדבר.

דוד אמסלם: אני מבקש שתצא.

<קריאה: מעלים כאן טענות לא נכונות.

דוד אמסלם: אני מבקש שתצא.

<קריאה: אני אצא.

<קריאה: בשביל זה טרחתי ובאתי עד לירושלים, כדי שתזרוק אותי?

<קריאה: אני רוצה להגיד את מה שיש לנו בשם התושבים.

דוד אמסלם: אני מבקש שתצא.

<קריאה: אני אצא.

<קריאה: אנחנו באנו להשמיע את דברינו.

דוד אמסלם: אדוני, אני מבקש שתצא.

<קריאה: הוא מעלה כאן טענות לא נכונות.

<קריאה: בחוף הכרמל התקבלה במליאה החלטה לא להקים אחד ופועלים בניגוד להחלטת מדינה.

דוד אמסלם: אני מבקש שתצא.

<קריאה: אני יוצא.

<קריאה: חבל שזאת הדרך לשמוע את הציבור.

דוד אמסלם: בסדר.

דוד אמסלם: בבקשה תצא החוצה.

<אודי אדירי: כמו שאמרתי, הציבור שאנחנו דואגים לו, אלה שמונה וחצי מיליון אזרחי מדינת ישראל.

<אודי אדירי: זה הציבור שאנחנו דואגים לו.

<אודי אדירי: נכבד כל בן אדם שהדבר הזה עובר קרוב אליו.

<זיו דשא: אני ממש לא מאמין לדברים.

דוד אמסלם: מה שקורה כאן עם האדון זה דבר לא מכובד.

דוד אמסלם: יש כאן דיון משמעותי.

דוד אמסלם: אני שמעתי את התושבים ואני גם מכיר את הטענות.

<קריאה: לא שמעת את התושבים.

<קריאה: הם עוד לא דיברו.

דוד אמסלם: חבר'ה, אני שמעתי את מגוון הנושאים.

דוד אמסלם: אחרי כן ימשיכו לשמוע אתכם.

דוד אמסלם: אני קבעתי את הדיון למרות לוח הזמנים הצפוף שלי כי חשבתי שהוא חשוב כי אחרת לא הייתי קובע אותו.

דוד אמסלם: יש לי מספיק דיונים על הראש.

דוד אמסלם: אני מבקש, תאפשרו לו, גם אם אתם לא מסכימים אתו.

דוד אמסלם: אני בטוח שחלק מהדברים אתם לא מסכימים משני טעמים, כאשר האחד הוא כי אתם חושבים שהנתונים לא נכונים, והשני, בחלק מהדברים אתם גם לא מקבלים את הטענה עצמה.

דוד אמסלם: אבל תנו לו לדבר.

דוד אמסלם: אחרי כן תעשו עוד סשן.

<אודי אדירי: אני תכף ניגש לטענות ואני מקווה שאצליח להרגיע את התושבים.

<אודי אדירי: אני רוצה לתת שתי דוגמאות שעלו בדיון הזה למה המשמעות של הסתכלות על האינטרס הרחב.

<אודי אדירי: עלתה כאן שאלה, למה לא תשימו את המכל בים.

יעל כהן-פארן: את האסדה.

<אודי אדירי: עלתה כאן שאלה למה לא תשימו את המכל בים.

<אודי אדירי: שמעתי מצוין.

<אודי אדירי: גם עלתה במועצה הארצית.

דוד אמסלם: אודי, אני מצטער, אני חייב לעזוב.

דוד אמסלם: אתם תמשיכו את הדיון.

דוד אמסלם: אחרי שהוא יסיים, יואב, תעשה סבב של התושבים שלא דיברו.

דוד אמסלם: (היו"ר יואב בן צור)

יואב בן צור: אני רוצה לומר שתבדילו בין אדם שיושב כחבר כנסת ואומר את דעתו לבין אותו רגע שהוא הופך להיות יושב ראש ועדה ושומע את כולם ואובייקטיבי לכל הדברים.

<אודי אדירי: אני רוצה ברשותכם לומר, חבר הכנסת חנין, שאנחנו לא הולכים בדרך הקלה ולא בדרך הקצרה אלא הולכים בדרך שמשרדי הממשלה – גם אנרגיה וגם סביבה – מאמינים שהיא הדרך הנכונה, ואני אסביר.

<אודי אדירי: היא לא הדרך הקלה.

<אודי אדירי: הרי יכולנו להגיד שהמכל יהיה בים.

<אודי אדירי: אבל אנשים שרואים את האינטרס הסביבתי הרחב מבינים שמכל נפט בים הוא דבר הרבה יותר מסוכן ממכל נפט ביבשה שמוגן.

<אודי אדירי: זאת העמדה של כל גורמי המקצוע.

<אודי אדירי: אנחנו לא הולכים בדרך הקלה אבל האינטרס הסביבתי הרחב של מדינת ישראל הוא שהנפט לא יהיה מאוחסן במכל בים אלא יהיה מאוחסן כמו אותם עשרות רבות ואולי מאות מכלי נפט שכבר יש ביבשה.

<אודי אדירי: אז יהיה עוד אחד.

<אודי אדירי: נכון, יהיה עוד אחד.

לאה פדידה: למה בעולם זה כך?

<אודי אדירי: אם תרצי, נדבר על זה.

<אודי אדירי: בעולם זה לא כך.

<אודי אדירי: אבל אני אומר לך, שתביני, שאנחנו לא הולכים בדרך הקלה.

<אודי אדירי: אנחנו הולכים בדרך הנכונה באינטרס הציבורי הרחב.

<אודי אדירי: עוד דוגמה אני אתן לך.

<אודי אדירי: יכולים כאן ללמד אותי על כריש תנין.

<אודי אדירי: כולם יכולים ללמד אותי.

<אודי אדירי: אני גאה שהמדינה במדיניות האמיצה שלה הגיעה למצב שכריש תנין מפוקח ועוד צעקו כאן שללווייתן אין חוזים.

<אודי אדירי: ללווייתן אין חוזים כי אנחנו אסרנו עליו לחתום חוזים עד שכריש תנין לא חותם חוזים.

<אודי אדירי: זאת מדיניות ממשלתית שרצתה כאן תחרות.

<אודי אדירי: אבל בשורה התחתונה, לפני שלושה חודשים, כשהייתה תקלה בתמר וכל המדינה התגייסה על מנת שלא יהיו הפסקות חשמל במדינת ישראל, ועמדנו בזה, וזה היה אתגר מאוד גדול – אני לא הייתי במשרד האנרגיה אבל משרד האנרגיה עשה עבודה מדהימה ולא הייתה דקה של הפסקת חשמל – אבל שרפו כאן סולר בכמויות היסטריות.

<אודי אדירי: אני רוצה להגיד לך שכמות אדי הסולר ששאבו או שנשמו תושבי אליקים ותושבים סביב חגית, גבוהה עשרות מונים ממה שהמכל הזה יפלוט עד סוף ימיו.

<אודי אדירי: אני אומר לך את זה ותבדקו את הנתונים, וזה בפעם אחת.

<אודי אדירי: אז מה אתם חושבים?

<אודי אדירי: שהכול יהיה בסדר?

<אודי אדירי: שלא יהיו יותר תקלות?

<אודי אדירי: אני אומר לכם כאן שלווייתן - - -

לאה פדידה: בגלל הנזקים של דליפת קונדנסט.

<אודי אדירי: אני אסביר את הכול מסודר מאוד.

<אודי אדירי: הערך לפיתוח לווייתן במועד, ולכן מה שהפריע לי קצת זאת קלות הראש - ראש המועצה דווקא לא היה קל ראש בעניין הזה – שאומרת שיידחה ואני שם בצד את האינטרסים הכלכליים והלאומיים.

<אודי אדירי: אני שם את זה בצד שאסדת לווייתן היא בבנייה.

<אודי אדירי: אם יש משהו שלא היה כאן, זה הליך תכנון מהיר או קל דעת או לא שקוף.

<אודי אדירי: באמת, חברת הכנסת, אני חושב שיעל, אמרת את זה בהגינות.

<אודי אדירי: היה כאן תהליך תכנוני של שש שנים, כאשר במשך שש שנים המדינה בחנה 17 חלופות.

<אודי אדירי: המדינה, לא נובל ולא דלק.

<אודי אדירי: המדינה בחנה 17 חלופות למיקום.

<אודי אדירי: המדינה בחרה את המיקומים האלו.

<אודי אדירי: תכף אני גם אראה שתכנית הפיתוח שמאושרת בפועל היא גרסה מאוד מאוד מיטיבה סביבתית לעומת מה שהתמ"א מאפשרת.

<אודי אדירי: ב-2014 היא אושרה.

<אודי אדירי: ב-2015 בג"ץ דחה את העתירה בעניין.

<אודי אדירי: ב-2016 המועצה הארצית בחנה את תכנית הפיתוח של לווייתן.

<אודי אדירי: ב-2017 שוב.

<אודי אדירי: בדרך, בכל הזמן הזה, יש אסדה שהיא בבנייה.

<אודי אדירי: זאת הברכה שלנו.

<אודי אדירי: אנחנו התחייבנו להביא לאזרחי מדינת ישראל בסוף 2019 גז שיחליף את הפחם ואת המזוט.

<אודי אדירי: שלא יהיו אי הבנות.

<אודי אדירי: כל עיכוב בדבר הזה ידחה את התהליך הזה.

<אודי אדירי: האסדה הזאת היא בבנייה.

לאה פדידה: כמה גז יוצא וכמה נשאר?

<אודי אדירי: כרגע יש חוזי יצוא בתוך כל המשק הישראלי על ארבעה BCM, יש אספקה לחוף - - -

<קריאה: שלושה.

<קריאה: זה חוזי אופציה על שלושה.

יעל כהן-פארן: אתה מדבר על ירדן ועל הפלשתינאים?

<אודי אדירי: הירדנים.

<אודי אדירי: זה בין שלושה לארבעה וחצי, תלוי אם הולכים ב-... או בקפסטי.

<אודי אדירי: לא חשוב.

<אודי אדירי: אני לא רוצה להתווכח.

<אודי אדירי: בונים כאן יכולת הובלה לחוף של 22 BCM ולמה?

<אודי אדירי: לא כי החברות רוצות.

<אודי אדירי: החברות, אם היה תלוי בהן, אולי לא היו מחברות את כל המאגרים לחוף כי המדינה דורשת מהן מה שיאפשר לנו להיות המדינה הראשונה בעולם שעוברת כל כך מהר מדלקים מזהמים לגז.

<אודי אדירי: תבינו, מה שהמדינה עשתה כאן, להעביר 65 אחוזים מייצור החשמל שלה לגז, ואנחנו רוצים להגיע לשבעים אחוזים, אנחנו רוצים ב-2030, שר האנרגיה הכריז, רק אנרגיות מתחדשות וגז.

<אודי אדירי: המעבר הזה, אי אפשר לעשות אותו בלי יתירות.

<אודי אדירי: אני רוצה להסביר למה אחרי כל זה גם האיום הסביבתי והבריאותי על תושבי האזור הוא אפס או שואף לאפס.

<אודי אדירי: אני אציג את זה בקצרה ואשמח להתמודד עם כל התייחסות.

<אודי אדירי: כדי להציג את זה, זאת מצגת מאוד מאוד קצרה שתסביר למה באמת אחרי כל זה אני אומר לכם שאין בעיה בתכנית שאושרה.

<אודי אדירי: קודם כל, רקע.

<אודי אדירי: אני חושב שדיברנו.

<אודי אדירי: צריך להבין את הרקע הזה.

<אודי אדירי: אנחנו היום עם אסדה אחת ולכן כל פעם שיש תקלה, אנחנו שורפים כאן דלקים מזהמים, שלא לדבר על כך שיכולים לקרות דברים יותר גרועים.

<אודי אדירי: פיתוח המאגרים הנוספים, הממשלה שמה לה יעד והיא דורשת מהחברות לעמוד בו.

<אודי אדירי: הרבה פקפקו.

<אודי אדירי: אנחנו לא פקפקנו.

<אודי אדירי: אנחנו אמרנו שנדרוש מהחברות.

<אודי אדירי: אנחנו דורשים מהחברות.

<אודי אדירי: לווייתן יחובר ב-2019 לחוף.

<אודי אדירי: זאת דרישה של הממשלה ולא אג'נדה של אף אחד אחר.

<אודי אדירי: כריש תנין יחובר ב-2020.

<אודי אדירי: כבר עכשיו 65 אחוזים מהחשמל מיוצר מגז טבעי.

<אודי אדירי: החזון, שר האנרגיה הכריז עליו.

<אודי אדירי: אם הדברים יתקדמו, יהיו כאן אסדות גז מחוברות.

<אודי אדירי: לא יהיה כאן פחם.

<אודי אדירי: הראשונים ליהנות מזה, תושבי חוף הכרמל.

<אודי אדירי: תמ"א 37 מאפשרת שני מתחמים אותם בחרה המועצה הארצית לתכנון ובנייה.

<אודי אדירי: כל מתחם, נכון, הוא נועד לארבעה ספקים.

<אודי אדירי: כל ספק באופן עקרוני יכול להקים ארבע אסדות.

<אודי אדירי: מכאן נולד המספר 32.

<אודי אדירי: הוא מספר מאיים, בואו נדבר עליו.

<אודי אדירי: קודם כל, מדובר באסדת הפקה אחת.

<אודי אדירי: אחת לכל ספק.

<אודי אדירי: מה זה האסדות האחרות?

<אודי אדירי: מותר לי לעשות מבחינת עיסוקים, מותר לו לעשות מגורי עובדים, מותר לו את ייצור האנרגיה הנדרש להפריד לאסדה אחרת.

<אודי אדירי: כרגע, במבחן התוצאה, לווייתן ממקם את הכול באסדה אחת.

<אודי אדירי: לכן כאשר אומרים לכם 32, שמינית מזה לווייתן.

<אודי אדירי: לווייתן, אסדה אחת.

<אודי אדירי: כריש תנין, אפס אסדות.

<אודי אדירי: לכן יש לנו שני ספקים מחוברים מתוך השמונה, אבל אין לנו לא ארבע, לא 16 ולא 600.

<אודי אדירי: יש לנו אסדה אחת.

<אודי אדירי: אחת בלבד.

<אודי אדירי: אמרתי, הלכו כאן על תכנית שהיא המינימום.

<אודי אדירי: אגב, האסדה הזאת, כל הטיפול בגז, זולת – תכף נדבר על קונדנסט שזורם לחוף, הכול נעשה בים.

<אודי אדירי: זה היה מאבק גדול שניהלו כאן התושבים, ניהלו כאן גופי הסביבה.

<אודי אדירי: אגב, אז, היה מאבק לאומי רחב, גם משרד האנרגיה ניהל אותו כי זה היה אינטרס ציבורי ולכן הוא נוהל כך.

<אודי אדירי: ולכן המועצה הארצית לתכנון ובנייה שהיא לא עובדת במשרד האנרגיה, והיא גם לא עובדת בממשלה, יש בה רוב לנציגי ציבור, דרשה ללכת ולהעדיף – אגב, לא חייבה – טיפול לים.

יעל כהן-פארן: גם זה היה אחרי שהיו בג"צים.

יעל כהן-פארן: זה לא שבהתנדבות היא באה ובדקה את זה.

יעל כהן-פארן: כל תהליך נדחף על ידי מאבק בבג"צים ואתה יודע את זה.

יואב בן צור: הוא מציג את העובדות.

יעל כהן-פארן: בסדר.

יעל כהן-פארן: אני רק רוצה להציג את זה.

<קריאה: אלה לא עובדות.

<קריאה: זאת דעתו.

יעל כהן-פארן: הכול היה במאבקים.

<אודי אדירי: אני האחרון שאומר לך שאין ערך לתהליך ציבורי.

<אודי אדירי: רק מה שאני רוצה לומר זה שהיו כאן שבע שנים של תהליך.

יעל כהן-פארן: אבל בסוף התהליך, אחרי הבג"ץ שדחק את המועצה הארצית לבחון גם את החלופה בים, הם היו אמורים לבחון גם את החלופה שנקראת חלופה 9 והיא רחוק בים והיא לא נבחרה באמת כראוי.

<אודי אדירי: אני אומר שכמו שאתם רואים כאן במבחן התוצאה, אין כאן כלל שמחייב ואומר הכול בחוף.

<אודי אדירי: יש כאן שיקולים שונים וראיתם שמבחינת כריש תנין, כריש ממוקם רחוק ולכן מה שאני רוצה לומר זה שהסיפור על 32 אסדות, הוא זריית חול בעיני הציבור.

<אודי אדירי: כרגע, מה שמתוכנן בשנים הקרובות, זאת אסדה אחת.

<אודי אדירי: אם יהיה כאן עוד ספק, יהיה דיון, יכול להיות שהמועצה הארצית תחשוב שמן הראוי לאפשר לו להיות עשרה קילומטרים מהחוף, יכול להיות שהוא יהיה בלב ים, אבל כרגע בכל מקרה זה לא על הפרק.

<אודי אדירי: כרגע יש לנו אסדה אחת.

<אודי אדירי: אני רוצה בכמה מלים להסביר את לווייתן ואיך יעבוד הדבר הזה, בקצרה, בצורה שאני מקווה תרגיע מאוד.

<אודי אדירי: בסופו של דבר, מאגר לווייתן, אנחנו רואים אותו שם, בלב ים, יוצא ממנו הצינור הירוק שאתם רואים שהולך לכיוון החוף.

<אודי אדירי: מאגר לווייתן, למעשה הגז ממאגר לווייתן זורם לאסדת טיפול.

<אודי אדירי: הטיפול בגז הוא לא ביבשה אלא הוא בים, במרחק עשרה קילומטרים מהחוף.

<אודי אדירי: מרחק עשרה קילומטרים הוא מרחק רב בשני היבטים ואני אמחיש את אותו מרחק רב.

<אודי אדירי: קודם כל, בנראות, תכף אני אראה.

<אודי אדירי: עשרה קילומטרים מהחוף, בהיבט של הנראות, זה מרחק רב.

<אודי אדירי: היום למשל יש אנייה מגזזת.

<אודי אדירי: תכף אני אראה את זה.

יעל כהן-פארן: אנחנו רואים אותה.

<אודי אדירי: המרחק מבחינת נראות, גם מבחינת זרימות אוויר, המרחק הוא מרחק רב, עשרה קילומטרים שזה המרחק ממרכז פתח תקווה לרידינג.

<אודי אדירי: אני אומר כאן עוד דבר אחד.

<אודי אדירי: האסדה הזאת – והמשרד להגנת הסביבה ירצה להתייחס – היא גם אסדה עצמה, על אף שעשרה קילומטרים מהחוף, גם אסדה עצמה, לא צפויה להיות ולא תהיה אסדה מזהמת כי המשרד להגנת הסביבה קבע דברים שיבטיחו שהאסדה הזאת לא תהיה אסדה מזהמת.

<אודי אדירי: למה זה עשרה קילומטרים ולא עשרים.

<אודי אדירי: חבר'ה, חברים, החלטה של מוסדות התכנון.

<אודי אדירי: יכלו להחליט שהמיקום הנכון לעשות את האסדות הוא במדף היבשתי באזור הדרומי, שם זה 23 קילומטרים.

<אודי אדירי: יכלו.

<אודי אדירי: השיקול התכנוני הרחב היה שנכון למקם את זה בצפון למרות שהמדף היבשתי הוא רק עשרה קילומטרים.

<אודי אדירי: תבינו, אם לוקחים עוד שני קילומטרים, נופלים בעוד מטרים.

<אודי אדירי: אי אפשר לעשות אסדה שמחוברת לקרקעית.

<אודי אדירי: לגבי נושא של הזרמת הקונדנסט.

יואב בן צור: מה עם הפתרון של אסדות צפות?

<אודי אדירי: אסדות צפות, במאגר כריש אפשרנו אסדה צפה.

<אודי אדירי: לאסדות צפות יש יתרונות ויש חסרונות.

<אודי אדירי: אסדה צפה, בוודאי שזה נמצא קרוב.

<אודי אדירי: אמרתי קודם שכל דבר שמאחסן כמויות גדולות של נוזלים קרוב, הוא בעייתי.

<אודי אדירי: מיקום רחוב, יש לו יתרונות מסוימים.

<אודי אדירי: למשל, אין את הנראות הזאת של מה שרואים בעשרה קילומטרים.

<אודי אדירי: יש חסרונות.

<אודי אדירי: למשל, היכולת לתפעל אותו לפעמים בתנאי ים גבוהים מגבלתית.

<אודי אדירי: אני אמרתי קודם, בשישה ימים שתמר לא עבד, זיהום האוויר שספגו תושבי אליקים הוא הרבה יותר גדול.

<אודי אדירי: צריך להבין שאסדה שמוקמת בלב ים, היא לא בהכרח יכולה להבטיח אספקה רציפה.

דב חנין: מי ים גבוהים במרחק שמונה קילומטרים הם תנאי ים גבוהים מאוד.

<אודי אדירי: לא, אבל היא יצוקה.

<אודי אדירי: היא מחוברת.

<אודי אדירי: הקונדסט זורם לחוף בצינור.

<אודי אדירי: הם מדברים על אנייה צפה בלב ים.

<אודי אדירי: יש כאן גם שאלות של יכולת הגנה.

<קריאה: בגיגית של הים התיכון.

יעל כהן-פארן: תמיד מוצאים דרך לפטור אותנו – הצבא.

<אודי אדירי: אני לא אמרתי הצבא.

יעל כהן-פארן: יש כאן מומחים מחיל הים שאומרים שאין שום בעיה להגן על אסדות בלב ים.

<קריאה: כל ...

יואב בן צור: צא החוצה בבקשה.

יואב בן צור: אני ממש מתנצל, אבל זאת כבר פעם רביעית.

<אודי אדירי: אני לא אמרתי שהצבא כפה.

<אודי אדירי: אני לא אמרתי שהצבא הכריח.

<אודי אדירי: יש כאן שיקול, אמרתי, קודם כל של רציפות אנרגטית.

<אודי אדירי: יש כאן שיקול שמאגר הגז הגדול הזה, שהוא קרוב יותר לחוף, הוא נותן אספקה יותר אמינה.

<אודי אדירי: יש כאן שיקול שמכיוון שמתקן הטיפול קרוב לחוף, אז הגז יזרום קרוב לחוף ולכן גם חלק מהגז שהולך לייצוא יעבור קרוב למדינת ישראל ומבחינת המסירות האנרגטית, יש לזה חשיבות.

<אודי אדירי: בהחלט יכול להיות שחלק מהאסדות צריכות להיות צפות.

<אודי אדירי: לכן אמרתי שכל הדיבור על 32 אסדות ליד החוף הוא מופרך.

<אודי אדירי: כרגע יש לנו אחת.

<אודי אדירי: לגבי הקונדנסט.

<אודי אדירי: אני אגיד לך משהו.

<אודי אדירי: התמ"א, זה נכון, אושרה ב-2014.

<אודי אדירי: אנחנו כרגע עוסקים, אני מבין, בזה שהולכים להקים כאן את מאגר לווייתן.

<אודי אדירי: ראש המועצה שאל מה יקרה אם נעכב אותו כמה חודשים.

<אודי אדירי: אם הדיון הוא על התמ"א, את התמ"א אישרה המועצה ב-2014.

<אודי אדירי: חברים, יש הליכי תכנון.

<אודי אדירי: לגבי התהליכים, אם התהליכים היו תקינים או לא, אני בתחושה שהם היו - אמרה חברת הכנסת יעל כהן פארן – כל כך שקופים ומפורטים.

יעל כהן-פארן: כן, אבל דווקא זה היה בביקורת.

יעל כהן-פארן: מרוב עצים לא ראו את היער.

יעל כהן-פארן: היה שם המון מידע שאף אחד לא בדק.

<אודי אדירי: אבל אי אפשר להגיד תעשו תהליך מקיף ואחרי שהוא נמשך שש שנים להגיד שעברו שש שנים מאז התחלתם אותו.

<אודי אדירי: תראו, יש גם גבול לכל דבר.

יעל כהן-פארן: לא זה מה שאמרנו.

יעל כהן-פארן: אמרו שלמרות שש שנים, למרות השקיפות, התהליך כאן היה עם תוצאה בעייתית.

<אודי אדירי: מאז שהוא נעשה, היו פיתוחים.

יעל כהן-פארן: נכון.

<אודי אדירי: אבל צריך גם לסיים.

<אודי אדירי: אני באמת מבין תושבים שאומרים שאם אפשר לדחוף בחצי שנה, בואו נדחה אותו.

<אודי אדירי: אנחנו במקום אחר.

<אודי אדירי: לגבי הקונדנסט.

<אודי אדירי: אני רוצה להסביר קודם כל איך זה הולך לעבוד ואחרי כן אני מקווה שנרגיע את החששות.

<אודי אדירי: אני מאוד מאוד מקווה שנצליח.

<אודי אדירי: קודם כל, מה זה קונדנסט.

<אודי אדירי: קודם כל, תראו במפה כאן שהקונדנסט הולך לזרום מאסדת הטיפול, כל המפה הימנית, במפה הימנית יש את הכתם בטורקיז, זה אזור אסדת הטיפול, הקונדנסט זורם משם בצינור שמגיע לחוף וברגע שהוא מגיע לחוף, הוא מתחבר למערכת הזרמה, הקו האדום שהולך צפונה הוא מערכת הזרמת הנפט של מדינת ישראל, הצינור של קצ"א, צינור קיים, הצינור האדום, והצינור הכחול הוא צינור נוסף שבכוונתנו לאפשר מעבר דרכו, קודם כל מתוך אינטרס סביבתי.

<אודי אדירי: כמה מלים על הקונדנסט.

<אודי אדירי: מה זה קונדנסט.

<אודי אדירי: קונדנסט, קודם כל חומר שכאשר מנקים את הגז הטבעי, מצטבר.

<אודי אדירי: תעבית של גז טבעי.

<אודי אדירי: הקונדנסט במאפיינים שלו הוא על הספקטרום של סוגי הנפט.

<אודי אדירי: יש סוגי נפט כאלה ואחרים והוא על הספקטרום.

<אודי אדירי: נפט הוא לא חומר בריא.

<אודי אדירי: כולנו יודעים.

<אודי אדירי: מדינת ישראל מייבאת, רק בתי הזיקוק בחיפה, כל שנה מייבאים קרוב לעשרה מיליון טון נפט ומזקקים אותו.

<אודי אדירי: הקונדנסט הולך להחליף חלק זעיר מהנפט.

<קריאה: הוא לא מחליף.

<קריאה: הוא נוכח.

<אודי אדירי: רגע.

<אודי אדירי: הקונדנסט הולך להחליף חלק זעיר מהנפט.

<אודי אדירי: למה אני אומר להחליף?

<אודי אדירי: כי אף אחד לא הולך לפתוח כאן עכשיו תעשייה מסוג בנזין בגלל כמה אלפי חביות קונדנסט.

<אודי אדירי: הקונדנסט מחליף יבוא של נפט.

<אודי אדירי: אפשר לבוא ולהגיד בכל צינור שמוביל נוזל, יש תמיד סכנה.

<אודי אדירי: אבל היום, איך זורם הנפט במדינת ישראל?

<אודי אדירי: חברים, הנפט מגיע למדינת ישראל באניות שפורקות אותו לצינורות שמתחברות ומתנתקות מהצינורות האלה כל פעם שהנפט מגיע.

<אודי אדירי: האופן הזה שבו הקונדנסט זורם באופן רציף מהאסדה בתוך צינור, הוא הרבה הרבה יותר בטוח בהובלה שלו מהאופן שבו מגיע נפט לישראל.

<אודי אדירי: אני מתעקש להגיד שהוא יחליף נפט ותכנית הפיתוח של בתי הזיקוק בחיפה לא תגדל וכמות הנפט שמותר להם לזקק לא תגדל באמצעות הובלת הקונדנסט.

<קריאה: זה סותר את מה שאמר המשרד שלך.

<קריאה: אתם דיברתם על הגדלה של מאות אלפי קובים מתוכננים לאזור האחסון גם בעפולה ובחיפה.

<אודי אדירי: רגע.

<אודי אדירי: ההגדלה של אזורי אחסון של דלקים במדינת ישראל לא קשורה בשום דבר לקונדנסט.

<אודי אדירי: מדינת ישראל, לפני שנה החליטה מטעמים של ביטחון אנרגטי להגדיל את מלאי החירום שלה, לא של קונדנסט – קונדנסט לא עוזר לנו בחירום – מלאי החירום שלה של דלק סילוני, בנזין וסולר, על מנת להבטיח - - -

לאה פדידה: מה אמור להיות באתר חגית?

<אודי אדירי: אני אסביר לך.

<אודי אדירי: את לא תאמיני.

<אודי אדירי: באמת לא יאומן.

<אודי אדירי: אנחנו הולכים להזרים את הקונדנסט בצינור ישר לבתי הזיקוק.

<אודי אדירי: את שואלת לשם מה צריך את אתר חגית.

<אודי אדירי: הקונדנסט שהוא חומר דומה לנפט, כשמאחסנים אותו במכל, הוא מעט נדיף יותר מנפט.

<קריאה: הרבה יותר.

<אודי אדירי: את יודעת מה?

<אודי אדירי: הוא נדיף יותר.

יעל כהן-פארן: הוא יותר נדיף.

<זיו דשא: עד פי עשרים לפי נציגי המשרד להגנת הסביבה.

<אודי אדירי: הוא נדיף יותר מחלק מסוגי הנפט.

<אודי אדירי: אגב, לא מכל סוגי הנפט.

<אודי אדירי: אבל בואו נניח שהוא יותר נדיף.

<אודי אדירי: אני לא מתווכח על זה.

<אודי אדירי: באו ואמרו שאנחנו מפחדים שהקונדנסט יאוחסן במכלים בקריית חיים שהם קרובים מרחק של מאות מטרים, אפילו פחות, אפילו מאה מטרים מבתי התושבים.

<אודי אדירי: אנחנו לא רוצים שיאוחסן קונדנסט כי כשהוא במכל, הוא מעט יותר נדיף.

<אודי אדירי: בא המשרד להגנת הסביבה – כיוון שהוא מייצג את האינטרס הציבורי – ואמר, תראו, אם תזרימו את הקונדנסט בריכוז של שלושה אחוזים בתוך הנפט, אין לזה שום השפעה.

<אודי אדירי: אנחנו התחייבנו שהקונדנסט יוזרם בצינור הזה בשיעור של שלושה אחוזים.

<אודי אדירי: עכשיו עלתה שאלה, מה קורה אם עכשיו נגיד יש תקלה בקצ"א ולא מזרימים נפט מאיזושהי סיבה, לא יודע, בתי הזיקוק ישבתו.

<אודי אדירי: מה האופציות?

<אודי אדירי: איך אני אזרים בשיעור של שלושה אחוזים?

<אודי אדירי: אני הרי זורם בתוך הנפט.

<אודי אדירי: מה, אני אעצור את כל הגז במדינת ישראל?

<אודי אדירי: אמרו, לא, תעשו פתרון שבחירום יאוחסן בו קונדנסט, בחירום, בתוך מכל, כדי שאספקת הגז לא תעצר.

לאה פדידה: בשביל זה צריך מאתיים דונם?

<אודי אדירי: זה לא מאתיים דונם.

<קריאה: 250.

<קריאה: 243 דונם.

<אודי אדירי: אני אומר לך מאוד ברור.

<אודי אדירי: המכל בחגית הוא מכל, מכלים מהסוג הזה שמאחסנים את כל סוגי הדלקים שבמדינת ישראל, אני נזהר לא להגיד מאות, לדעתי יותר ממאה - - -

<זיו דשא: למה שלא יהיה בים?

<אודי אדירי: אף אחד לא רוצה אצלו.

<אודי אדירי: אני אענה.

<אודי אדירי: חברים, בים אליבא דמומחים, אני לא מומחה, מה קורה ביבשה.

<אודי אדירי: ביבשה אם יש דליפה, מה קורה?

<אודי אדירי: יש מעצרות סביב המכל.

<אודי אדירי: זה שטח גדול.

<אודי אדירי: הוא לא מאתיים דונם אבל הוא גדול מכיוון שסביב המכל צריך לעשות מעצרות של עפר אם יש נזילה.

<אודי אדירי: בים, אם יש דליפה, אין מעצרות.

<אודי אדירי: לכן ארגונים סביבתיים יגידו שעדיף ביבשה.

<קריאה: אני מייצג 25 אלף תושבים יחד עם לאה.

<קריאה: אני בעסק הזה כבר חמש שנים וגם לפני חמש שנים אמרו לנו.

יואב בן צור: אדוני, אני לא רוצה להוציא אותך.

יואב בן צור: אני אשתדל לתת לך לדבר במסגרת הדקות הקרובות.

יואב בן צור: אנחנו רוצים לשמוע את מנכ"ל משרד האנרגיה.

<אודי אדירי: אני כבר מסיים.

לאה פדידה: ברשותך, כבוד היושב ראש, שאלה כדי שהוא יוכל להתייחס.

לאה פדידה: אתה הזכרת קודם שאמרו קריית חיים.

לאה פדידה: לדעת, אם אני לא טועה, ויתקנו אותי התושבים, אמרו שזה מזהם, חיפה, מסכנה, מספיק מזוהמת, בואו נעביר לקריית חיים.

<אודי אדירי: לא.

<קריאה: גם לחיפה מוסיפים כאן.

<קריאה: זה כתוב בחוות דעת של המשרד להגנת הסביבה.

<אודי אדירי: הפתרון הוא שבחגית יהיה מכל חירום.

<אודי אדירי: אני מזמין אותך.

<אודי אדירי: סעי, תסתובבי ברחבי הארץ, זה לא שאנחנו גאים בזה, תראי מה המרחק בדרך כלל ומה מקובל בעולם של מכלים מהסוג הזה.

<אודי אדירי: אמרו כאן יוקנעם.

<אודי אדירי: סעו ביוקנ

<אודי אדירי: עם ותראו מה המרחק של המכלים מהבתים ביוקנעם.

<קריאה: קילומטר מהשכונות החדשות.

<אודי אדירי: בואו נפתח גוגל אייר ונראה איזה מרחק המכלים מהבתים ביוקנעם.

<קריאה: תסתכל על אליקים.

לאה פדידה: אני אגיד לך.

לאה פדידה: קילומטר אווירי, שניים וחצי קילומטרים.

<אודי אדירי: המכל הזה בחגית הוא בחירום אבל גם אם הוא לא היה בחירום, המכל הזה נמצא יותר מקילומטר קו אווירי ממקום הישוב הקרוב ביותר.

<קריאה: זה לא נכון.

<אודי אדירי: בין המכל הזה לבין אליקים, שזה הישוב הקרוב ביותר, מה עובר?

<קריאה: 900 מטרים.

<אודי אדירי: כביש שבעים.

<אודי אדירי: זאת לא אותה ליגה בכלל.

<אודי אדירי: זאת בכלל לא אותה ליגה.

<אודי אדירי: המכל הזה, תקשיבי, בסוף מדובר במכל ואומרים את כל האמת.

<אודי אדירי: מכל הוא אף פעם לא אטום לחלוטין.

<אודי אדירי: זה נכון.

<אודי אדירי: יש ממנו תמיד מעט מאוד אדים שעולים.

<אודי אדירי: הוא יעבוד רק בחירום.

<אודי אדירי: תבינו, תקשיבו רגע, תחשבו על האינטרס שלכם.

<קריאה: למה צריך עוד רמה של גיבוי?

<קריאה: יש צינור גיבוי שנוסע מזרחה.

<קריאה: למה צריך עוד מכל חירום?

<קריאה: מי צריך את זה?

<קריאה: למה צריך שתי רמות?

<קריאה: איפה יש עוד בישראל שתי רמות של גיבוי?

<אודי אדירי: אל תקבע למדינה כמה רמות גיבוי צריך.

<אודי אדירי: אבל אם אתה לא רוצה לנשום - - -

<קריאה: אבל למה זה צריך להיות המקרה היחיד בישראל?

<קריאה: למה צריך עוד כמה שנייה של גיבוי?

<אודי אדירי: כשיש תקלה, אתם באליקים נושמים אדי סולר מחגית.

<אודי אדירי: אתם הראשונים ואני לא מדבר על הפחמיות.

<אודי אדירי: תקשיבו לעוד דבר אחד.

<אודי אדירי: חברים, המכל הזה בשגרה לא יהיה בו כלום.

<אודי אדירי: כשתהיה תקלה, כל מה שיהיה במכל הזה זה חומר שהדליפה שלו היא אפסית.

<אודי אדירי: היא אפסית.

<אודי אדירי: היא אפסית ביחס לפליטה מתחנות.

לאה פדידה: איפה אתה גר?

<אודי אדירי: תקשיבי רגע.

<אודי אדירי: עוד דבר.

<אודי אדירי: החומר הזה, החומר הנדיף, בוודאי שהוא לא טוב.

<אודי אדירי: הוא קיים בכל תחנת דלק במדינת ישראל.

<אודי אדירי: לפי הקריטריון הזה, כל תחנת דלק צריכה מרחק של קילומטר וחצי מתושבים.

<אודי אדירי: בסוף צריך לעשות איזונים.

<אודי אדירי: המכל הזה, אני אומר עוד פעם, יעבוד רק בחירום.

<זיו דשא: לפי התכנית שאנחנו מכירים, ואני מתנצל שאני מתפרץ, אבל אנחנו מכירים את הפרטים לעומק.

<זיו דשא: עשינו דוקטורט על זה.

<זיו דשא: המכל עצמו, לפי מה שאנחנו מכירים, למכל יש ביי-פסט, בשרטוטים - תקנו אותי אם אני טועה ואז אני לוקח את דבריי בחזרה – יש קו רציף של הצינור לתוך המכל ואין שם ביי-פסט.

<אודי אדירי: עוד פעם אני אומר.

<אודי אדירי: תשימו לב, עולה כאן מתח מסוים.

<אודי אדירי: אני מבין, אני לגמרי מבין את ראש המועצה וכל אחד אחר אבל תקשיבו.

<אודי אדירי: הוא אומר שגם אם זה כלום, שילך לחיפה.

<זיו דשא: לא אמרתי.

<קריאה: לים.

יואב בן צור: הוא אמר הפוך.

יואב בן צור: נכון.

לאה פדידה: היחידים שלא מיוצגים כאן אלה הם הדגים.

<אודי אדירי: אני רוצה לשכנע אתכם, באמת לשכנע ואני מוכן לעשות את זה בכל פורום, בשני דברים.

<אודי אדירי: האחד, שמכל הקונדנסט הזה, הנזק שלו הסביבתי, הבריאותי, שואף לאפס מוחלט.

<אודי אדירי: הנזק שייגרם לכם תושבי האזור בכל פגיעה באמינות הגז הוא פי עשר.

<אודי אדירי: אני רוצה לומר לכם שספינת גת"מ, הרוחב שלה - - -

<קריאה: אני אגיד לך בדיוק את הנתונים.

<אודי אדירי: הוא 400 מטרים.

<קריאה: לא נכון.

<אודי אדירי: אורך של 400 מטרים.

<קריאה: היא לא תוקם.

<קריאה: הקונדנסט לא יוקם.

<אודי אדירי: חברים, הספינה שנמצאת שם היום היא 360 מטרים אורך.

<קריאה: היא 270 אורך ו-45 מטרים רוחב.

<קריאה: הגובה, מדובר על משהו כמו כמה קומות.

<קריאה: זה יותר נמוך מהאסדה.

<אודי אדירי: האורך של האסדה הוא 36 מטרים במרחק של ארבעה קילומטרים.

<אודי אדירי: זה זניח.

<אודי אדירי: זה זניח לחלוטין.

<אודי אדירי: חברים, יכול להיות שעדיף בלי, אבל זה זניח לגמרי.

<אודי אדירי: מעבר לזה, אני אשמח לענות על כל שאלה.

יואב בן צור: תודה.

יואב בן צור: כרגע זה לא הזמן לשאלות.

יואב בן צור: אני רוצה לשמוע את הגנת הסביבה.

<רעות רבי: העברתי מצגת.

<רעות רבי: אני לא אחזור ולא אלאה את הציבור כאן.

<רעות רבי: דיברנו על התועלת בגז הטבעי.

<רעות רבי: אם יעלה כאן הנתון, רק כדי לראות כמה כל קילוואט שמיוצר בתחנה פחמית לעומת ייצור של אותו קילוואט בתחנה אחרי שהתקינו בסולפנים, שזה מהלך שהוא בא לטובת רוב הציבור במדינת ישראל שחשוף לתחנות הפחמיות, ולעומת הפליטות מייצור בגז טבעי.

<רעות רבי: דיבר על זה מנכ"ל משרד האנרגיה.

<רעות רבי: אני הולכת ישר לטענות שהועלו כאן

<רעות רבי: לגבי המידע שיש בידינו לגבי הפליטות מאסדת לווייתן ותהליך הטיפול ואבטחה על הציבור.

<רעות רבי: לנו קודם כל כאנשי מקצוע, מי שאחראי לנושא הזה, תפקידנו להגן על הציבור במה שייפלט מהאסדה.

<רעות רבי: קודם כל, חברת נובל הגישה בקשה להיתר פליטה לפי חוק אוויר נקי.

יעל כהן-פארן: הם עשו את זה אחרי שהם קיבלו את היתר הבנייה?

<רעות רבי: לפי חוק אוויר נקי, תנאי לקבלת היתר בנייה הוא הגשת בקשה להיתר פליטה.

<רעות רבי: אחר כך הבקשה עוברת שלב ראשוני של בדיקה של שלמות ולא בדיקה לעומק לכל מהות העניין.

<רעות רבי: לפי חוק האישור שאתו ניתן להוציא היתר בנייה.

יעל כהן-פארן: הם עשו את כל התהליך הזה לפני שהם הגישו?

<רעות רבי: אישור השלמות ניתן לפני שהם קיבלו היתר בנייה כי הוועדה לא יכולה לתת להם היתר בנייה ללא אישור שלמות שניתן על ידינו.

<רעות רבי: מאז אנחנו בתהליך מתמשך של בדיקה מעמיקה של הבקשה שכמו בכל מקור פליטה, גם בבתי זיקוק, גם בתחנות הפחמיות, בכל המתקנים שהם טעוני היתר פליטה, לוקח כמה אינטראקציות של השלמות ובקשות למידע נוסף.

<רעות רבי: לשאלתה של חברת הכנסת יעל כהן פארן.

<רעות רבי: כדי שהמידע שיוגש לנו כבר בשלב שעל בסיסו הם מקבלים היתר בנייה יהיה מטויב ויעבוד לפי העקרונות שאנחנו דרשנו, אנחנו בשלב מקדמי, לפני שיגישו לנו את הבקשה, נתנו להם עקרונות לתכנון.

<רעות רבי: העקרונות כללו גם מחוקים משלב התסקיר של תמ"א 37ח, גם ממידע שהכרנו לגבי אסדת תמר והדברים הבסיסיים שאני אפרט רק ארבעה מתוכם, זה קודם כל שימוש בטכנולוגי מיטבית זמינה שהם מחויבים לעשות כאן.

<זיו דשא: איזה?

<רעות רבי: לכל המתקנים.

<רעות רבי: אני נפגשת אתך ואנחנו נדבר על הפרטים.

<זיו דשא: סליחה שאני קוטע אותך.

<זיו דשא: אני עסקתי בתפקידי הקודם במפעל שלא קיבל רישיון עסק כי היה לו מחסן עם מדף של חומרים כימיים.

<זיו דשא: כאן הוא מדבר על מפעל פטרוכימי, חוק אוויר נקי ובקשת היתר פליטה זה להצבה.

<זיו דשא: בעצם יכול להיות שזה סותר את מה שאומר מר אדירי, יגמרו אותה בעוד שנה, ההיתר לא עמד בתנאים, אז היא תעמוד בכל מקרה ביוסטון ולא תגיע.

<זיו דשא: זאת אומרת שעדיין בטווח הזה של הזמנים, מה שאנחנו אומרים, ניתן לשקול את זה.

<זיו דשא: אנחנו מבינים שהיום בכל מפעל בישראל, מפעל חדש, גם קיים, מפעל חדש לא יקבל גם לא היתר בנייה אבל גם לא יהיה לו רישיון עסק שלו.

<זיו דשא: הוא יכול לבנות את הכול והוא לא יתפעל אפילו כפתור אחד אם הוא לא עמד בכל התנאים.

<זיו דשא: וכאן בעצם מה אנחנו עושים?

<רעות רבי: בדיוק אותו הדבר.

<זיו דשא: זאת בדיוק הנקודה.

<רעות רבי: בדיוק באותו אופן.

<זיו דשא: אני צריך להגדיר באיזו טכנולוגיה.

יואב בן צור: תדונו ביניכם.

<רעות רבי: קבענו פגישה.

<רעות רבי: ההנחיה הנוספת שניתנה היא שמערכות הטיפול בגזים באסדה צריכות להיות סגורות.

<רעות רבי: זאת אומרת, מותקנת מערכת למישוב של אדים, אני אומרת כאן ברמה כללית, מי שמהנדס מכיר את הנושאים יותר לעומק ויכול גם להיפגש אתנו וגם לראות במסמכי הבקשה.

<רעות רבי: מגבלה נוספת שניתנה מראש, הנחיה לתכנון, נושא של איסור של נישוב ושחרור של... שחייב להישרף בלפיד.

<רעות רבי: בנוסף כבר הנחינו מראש שלא משנה מה נמצא במהלך הבקשה, הטיפול בבקשה להיתר, תהיינה דרישות לניטור ודיגום.

<רעות רבי: זאת אומרת, כשבונים ארובה, צריך לדעת שהיא צריכה לעמוד בדרישות שהמשרד מפרט לגבי הניטור והדיגום שלה וכולי.

<רעות רבי: מתוך המידע שכבר יש בידינו לגבי השפעת האסדה.

<רעות רבי: אנחנו מגיעים עד לחמישה אחוזים מערכי סביבה למזהמים שונים בקו החוף.

<רעות רבי: זאת אומרת, באמצעות חישוב בכלי מודל של פיזור מזהמים בסביבה, במזהמים העיקריים, תחמוצות גופרית, תחמוצות חנקן.

<רעות רבי: אלה הן התוצאות שמתקבלות.

<רעות רבי: לגבי חומרים אורגניים נדיפים, הכמויות הן – יש כאן שגיאת דפוס – 23 טון לשנה.

<קריאה: מה?

<קריאה: תקני, גברתי.

<רעות רבי: יש כאן תהליך שמלווה את הבחינה של המתקן הזה.

<רעות רבי: יש בידינו את הכלים לקבוע לו את התנאים המחמירים, המיטביים שיגנו על הציבור.

יואב בן צור: הם באופן יחסי גורמים לכך.

לאה פדידה: כשאת נותנת תו תקן ואומרת שזה נקי ולא תהיה דליפה ואין סיכון של קונדנסט.

יעקב אשר: אנחנו רוצים לדעת מה עמדתכם מבחינת הדברים שהועלו כאן.

יואב בן צור: האם המשרד להגנת הסביבה שבע רצון מהתכניות ומה שיש כדי למנוע זיהומים, כולל הקונדנסט.

יעקב אשר: השאלה מה אתם אומרים.

דב חנין: שאלת המשך לשאלתו של היושב ראש.

דב חנין: אתם מעריכים שהשפעת האסדה בחוף תגיע עד חמישה אחוזים מערכי סביבה.

דב חנין: האם אתם תוכלו להעביר לוועדה את הפירוט של התחשיב הזה שלכם?

דב חנין: אצלי מתעוררות המון שאלות לגבי השורה הזאת.

<רעות רבי: התחשיב הוא לא שלנו.

<רעות רבי: התחשיב נמצא בתוך הבקשה להיתר פליטה שהגישה חברת נובל.

<רעות רבי: הוא נמצא באתר.

<קריאה: איך אתם בודקים את זה?

<קריאה: איך אתם בודקים את הדבר הזה?

דב חנין: אדוני היושב ראש, ברשותך.

דב חנין: אני בכוונה מתמקד בנקודה הזאת כיוון שזו הנקודה של ויכוח מאוד רציני.

דב חנין: הבקשה שלנו, אני מניח שבזה כל חברי הוועדה יסכימו, מעבר לוויכוחים שיש לנו אולי לגופו של נושא, זה שהנתון הזה ייבדק על ידכם בצורה עצמאית.

דב חנין: זה שנובל טוענים שהם לא מזהמים, הם טוענים.

<קריאה: גם על ידי מומחה חיצוני כי ראינו שבמקרה של אסדת תמר - - -

יואב בן צור: מי נתן לך אישור לדבר?

יואב בן צור: אין מומחה חיצוני.

יואב בן צור: יש משרד להגנת הסביבה שהוא מנהל את הנושאים האלה במדינת ישראל.

יואב בן צור: אנחנו רוצים לדעת איך המשרד להגנת הסביבה יבדוק.

<רעות רבי: אני אשיב על שאלתו של חבר הכנסת דב חנין.

<רעות רבי: אנחנו בודקים את המידע שמוגש אלינו.

<רעות רבי: במידה ויש צורך, אנחנו בודקים אותו גם בכלים שנמצאים בידינו.

<רעות רבי: במקרה הזה של הנתונים האלה, אנחנו לא מצאנו לנכון, הבדיקה העלתה שאין פגם בחישובים שהם הציגו.

<רעות רבי: בנושאים אחרים שאנחנו כן רואים פערים, אנחנו כמובן בודקים.

לאה פדידה: איך בודקים שהם בסדר אם לא בדקת את החלופה?

<קריאה: אם במקרה של תמר היה כישלון, אז - - -

יואב בן צור: עוד פעם אדוני אתה מתפרץ?

דב חנין: רעות, אני אומר לך מתוך אהדה גדולה למשרד להגנת הסביבה.

דב חנין: אני מבקש מכם, אני חושב שזה באמת יהיה על דעת הוועדה כולה, שאתם בנושא הזה תבדקו באופן עצמאי את השאלה הזאת.

יואב בן צור: לא בהתבסס על חישובים.

דב חנין: זאת שאלה מאוד מאוד רצינית.

דב חנין: התושבים טוענים שמה שאנחנו למדנו, ואנחנו כולנו למדים מפרשת תמר, זה שהתמונה שנובל אנרג'י הציגה לנו לגבי היקף הזיהומים שצפוי מתמר שונה לחלוטין ממה שאנחנו יודעים היום.

דב חנין: לכן הבקשה שלנו היא מהמשרד להגנת הסביבה שהוא הגוף שאמור להגן על הסביבה ועל הבריאות של התושבים - בסוגיה הקריטית הזאת לבצע בדיקה.

יעל כהן-פארן: אדוני, אני חייבת לשאול שאלה קצרה.

יעל כהן-פארן: אנחנו יודעים שבתמר הייתה בעיה שעכשיו עובדים על פתרונה.

יעל כהן-פארן: איך את מצפה מכל מי שיושב כאן היום לסמוך את ידו על יהיה בסדר?

יעל כהן-פארן: אנחנו יודעים שכבר לא היה בסדר בתמר.

יעל כהן-פארן: אז מה הולך להיות עכשיו בלווייתן?

יעל כהן-פארן: האם אנחנו יודעים שפותרים את זה בתמר?

יעל כהן-פארן: עוד שאלה.

יעל כהן-פארן: אני הבנתי שיש לכם תחנות ניטור ימיות בסביבת אסדת תמר.

יעל כהן-פארן: מדוע הנתונים האלה לא מפורסמים כמו שכל תחנות הניטור מפורסמות במדינת ישראל און ליין באתר של המשרד?

<זיו דשא: לנו לא ברור עד היום למה כמעט כל הנתונים שאפשר להיעזר בהם בהיתר הפליטה, אפילו שירגיעו אותנו, מושחרים.

<זיו דשא: דיברנו על כך עם צור ולא שחררו את המידע כדי שאנחנו נוכל להשתמש ולבדוק אותו מבחינתה מומחים שלנו.

<זיו דשא: אנחנו כאילו סומים בערפל בכל הנתונים האלה ולא ברור לנו למה.

<קריאה: גם התייחסות לקונדנסט.

<רעות רבי: כמה מלים על אסדת תמר.

<רעות רבי: קודם כל, אין להשוות בין מה שקורה באסדת תמר לאסדת לווייתן.

<רעות רבי: קודם כל, תהליך הטיפול הוא שונה והמקור ממנו נמצאו הפליטות לא קיים באסדת לווייתן.

<רעות רבי: באסדת תמר כמובן שבאופן מיידי אנחנו דרשנו מחברת נובל להציג לנו תכנית להפחתת הפליטות.

<רעות רבי: היא תוטמע בהיתר הפליטה שיפורסם גם להערות הציבור ולציבור תהיה ההזדמנות לומר את דברו.

<רעות רבי: כמו שהראיתי לכם קודם, הדרישה מראש באסדת לווייתן היא להתקין מערכת שהיא סגורה, כך שהפליטות שיתגלו באסדת תמר, אין להקיש מהן לגבי אסדת לווייתן כיוון שנעשו כבר הנחיות מקדמיות, התכנון הוא שונה והתהליך שמקור הפליטה ממנו אינו קיים באסדת תמר.

יואב בן צור: תודה.

יואב בן צור: בגלל שאנחנו כבר הרבה מעבר לזמן, אני רוצה לומר שתי מילות סיכום.

<קריאה: הציבור עוד לא אמר את דברו ואפילו לא פעם אחת במהלך הדיון הזה.

<קריאה: זה דיון פנימי של הכנסת עם הרשויות, עם הממשלה.

<קריאה: זה לא דיון שקשור לציבור.

יואב בן צור: תודה אדוני.

יואב בן צור: אנחנו נבקש מיושב ראש הוועדה אולי לקבוע דיון נוסף בו ישמעו את כולם ויתחילו עם הציבור.

<קריאה: אמרתם שתיתנו לנו לדבר.

יואב בן צור: גברתי, הזמן שלנו הסתיים.

<קריאה: אי אפשר להמשיך את הדיון, אפילו לעוד רבע שעה, לתת לכמה נציגים מהציבור לדבר?

יואב בן צור: לא.

<קריאה: הדיון הזה הוא הצגה.

<קריאה: הציבור לא יכול להשמיע את דברו, זו הצגה.

<קריאה: נאמר במפורש שהציבור יכול להתייחס.

יואב בן צור: הזמן שלנו תם.

<קריאה: היושב ראש הבטיח לנו.

יואב בן צור: גברתי, את רוצה שאני אוציא אותך.

יואב בן צור: אני אוציא.

יואב בן צור: אני מדבר יפה.

יואב בן צור: תקשיבו, אין לנו זמן.

יואב בן צור: בסדר.

יואב בן צור: שני אנשים.

יואב בן צור: ליאורה חי שנרשמה ראשונה.

יואב בן צור: דקה.

<ליאורה חי: אני מעמותת תושבים מיוקנעם, בת שלמה, מגידו אבל אני כאן עם כל החברים שלי.

יואב בן צור: גברתי, תגידי את התכל'ס.

יואב בן צור: חבל על הזמן.

<ליאורה חי: אנחנו שנים מנהלים מאבק סביבתי ובריאותי על חשבון הזמן שלנו.

<ליאורה חי: יש כאן באמת צעקה של תושבים על פגיעה בבריאות שלהם.

<ליאורה חי: אני חושבת שיש חוסר אמינות לגבי כל מיני דברים שנאמרו כאן.

<ליאורה חי: אני רק אציין שני דוחות של צור גליל שסותרים אחד את השני ואתם יודעים עליהם.

<ליאורה חי: נתונים שונים.

<ליאורה חי: זאת אומרת, זה גורם לנו לחששות.

<קריאה: לא, לא סותרים, אבל לא חשוב.

<קריאה: סותרים לגמרי.

<ליאורה חי: אנחנו רואים מה ארזה צ'רצ'מן אמרה במועצה הארצית.

<ליאורה חי: ארזה צ'רצ'מן היא פרופסור בטכניון והיא אמרה שהיא סומכת יותר על המומחים המקצועיים שלנו, של התושבים.

<ליאורה חי: להזכיר לכם, אלה כספים של אנשים פרטיים.

<ליאורה חי: היא סומכת עליהם יותר מאשר על העבודה של הרגולטורים.

<ליאורה חי: גם ארנון פרנקל מהטכניון, אנשים שלימדו אותי בטכניון תכנון ערים, אני מאוד סומכת על שיקול הדעת שלהם, הם עוררו סימני שאלה מקצועיים נטו.

<ליאורה חי: אני חושבת שכל הנושא הבריאותי לא נלקח בחשבון.

<ליאורה חי: זאת אומרת, יש כאן העברה גם של לעשות בחוק, גם של הצנרת שעוברת במרחקים ומזהמת.

<ליאורה חי: תמנו מישהו - - -

יואב בן צור: את אומרת דברים שכבר נאמרו.

יואב בן צור: תודה.

<ליאורה חי: עוד משפט אחד ואני מסיימת.

<ליאורה חי: תמנו מישהו שיעשה סקר בריאותי, מישהו שכולם סומכים עליו, גם משרדים, גם התושבים.

<יאיר פריימן: אני אומר שאנחנו לא ניתן לזה לקרות.

יואב בן צור: תודה.

יואב בן צור: חנה קופרמן, בבקשה.

<חנה קופרמן: תודה רבה על זכות הדיבור.

<חנה קופרמן: אני מנהלת את הפורום הישראלי לשמירה על החופים.

<חנה קופרמן: אני מבקשת בהזדמנות זו, ברגע קריטי ממש, בשם יותר ממיליון תושבים באזור חוף כרמל והצפון, מבקשת עזרה מהוועדה.

<חנה קופרמן: אני מבקשת משהו מאוד ספציפי.

<חנה קופרמן: יש בידי המשרד להגנת הסביבה ומשרד האנרגיה נתונים על הרכב הגז בתמר, שהוא יהיה אותו הרכב גז כמו בלווייתן משום שמדובר בחומר שנמצא באותה שכבה גיאולוגית.

<חנה קופרמן: הנתונים של הגז הגולמי, הם מכילים את כל הסיכונים, את הרכב החומר, אפשר לדעת מה הזיהום הצפוי.

<חנה קופרמן: את הנתונים האלה אין לנו, מסתירים מהציבור.

<חנה קופרמן: אני פניתי למשרד להגנת הסביבה.

<חנה קופרמן: פניתי למנהל אגף אוויר במשרד להגנת הסביבה, דוקטור צור גלין, והתשובה שלו הייתה: מה, אנחנו נמסור סודות מדינה?

<קריאה: חנה, יש לי את הנתונים.

<קריאה: אני אתן לך אותם.

<חנה קופרמן: אני אומר לכם למה זה חשוב כל כך.

יואב בן צור: הוא פתר לך את הבעיה.

יואב בן צור: הוא אמר שימסור לך את הנתונים.

<חנה קופרמן: לא.

<חנה קופרמן: אין לו.

<חנה קופרמן: אני מנסה להסביר למה כי את זה הציבור הרחב לא מבין.

יואב בן צור: הבנו.

יואב בן צור: אנחנו מבינים לאט אבל בסוף מבינים.

<חנה קופרמן: תן לי דקה.

<חנה קופרמן: באתי מהצפון.

<חנה קופרמן: הנתונים, נתוני הגז הגולמי, לא היו על שולחן מקבלי ההחלטות כאשר אושרה תמ"א 37ח.

<חנה קופרמן: תמ"א 37ח אושרה בשנת 2014.

<חנה קופרמן: תמר הוקמה בשנת 2013.

<חנה קופרמן: כאשר מקבלי ההחלטות החליטו - - -

יואב בן צור: הבנו.

יואב בן צור: אנחנו נבקש מהמשרד להגנת הסביבה שישב עם ראשי הרשויות וינסה להעביר להם את המידע הרלוונטי.

<חנה קופרמן: למה אמרת שיש את הנתונים?

<חנה קופרמן: אין את הנתונים האלה.

<יאיר פריימן: אני חבר מועצת יוקנעם.

<יאיר פריימן: אני במאבק הזה כבר שש שנים.

<יאיר פריימן: אני רק רוצה לומר שהיו כמה חלופות וגם בפעם שעברה החלופה שנבחרה, חגית, עם כל הקונדנסט, יש עשרות אלפי תושבים שהולכים להיפגע מזה.

<יאיר פריימן: כל התושבים כאן וכל ראשי הרשויות והמתכננים צריכים לדעת שאנחנו לא ניתן לזה לקרות.

<יאיר פריימן: לא ניתן לקונדנסט להגיע לאזור שלנו.

<יהודה ברונר: מילה אחת, אם אפשר.

<יהודה ברונר: משהו שהוא ברומו של עולם.

<יהודה ברונר: אני יושב ראש מטה המאבק שומרי מישור החוף.

<יהודה ברונר: אנחנו נלחמים כאן עבור הדורות הבאים.

<יהודה ברונר: אנחנו עושים כאן היום מעשה ואנחנו עלולים לקבל החלטה שהיא תהיה אולי טובה לעשר השנים הקרובות או לחמש השנים הקרובות ואולי אפילו לעשרים השנים הקרובות, ואנחנו לא יודעים מה תהיה המשמעות שלה לדורות הבאים.

<יהודה ברונר: כל הסיבה שאנחנו כאן עכשיו ואנחנו נמצאים ברחובות ובבתי המשפט ובכל מקום, ופונים ממש לעזרה.

<יהודה ברונר: זועקים לעזרה, לא עבורנו אלא עבור הדורות הבאים.

<יהודה ברונר: הילדים שייוולדו ביום שהאסדה הזאת שאודי אדירי היטיב לתאר, הילדים האלה שייוולדו ביום הזה ומיומם הראשון, מיום החיים הראשון שלהם, ינשמו את האוויר שעלול לעלות מהאסדה, את הרעלים שעלולים לעלות, שאנחנו לא יודעים כי אף אחד לא סיפר לאף אחד כאן, וכנראה אף אחד לא יודע אפילו מה יעלה משם.

<יהודה ברונר: הילדים האלה עלולים להיות בסכנת חיים ואנחנו כאן נלחמים עבור הילדים האלה.

יואב בן צור: תודה אדוני.

יואב בן צור: לסיכום, רבותיי.

יואב בן צור: הוועדה פונה למשרד להגנת הסביבה לבדוק באופן עצמאי את הנושא של פליטת החומרים האורגניים, לא להסתמך על מידעים אלא בדיקה ממש.

יואב בן צור: אנחנו מבקשים לראות מה ההשפעה של העבודה ולהביא את חוות דעתו של המשרד.

יואב בן צור: בנוסף, אנחנו מציעים למשרד להגנת הסביבה ומבקשים שישב עם ראשי הרשויות ויעביר להם את הנתונים הנדרשים וגם הנתונים הסודיים, אם צריך.

יואב בן צור: אני חושב שאלה אנשים שאפשר למסור להם את הדברים.

<קריאה: אפילו על פי חוק חופש המידע הם לא העבירו.

יואב בן צור: בנוסף, הוועדה מבקשת ממשרד האנרגיה לבדוק שוב את הנתונים ואת המידע הרלוונטי בכל מה שקשור להשפעות על בריאות הציבור כתוצאה מהטיפול בגז, זיקוקו והשינוע שלו.

<קריאה: ואחסון הקונדנסט.

יואב בן צור: ואחסונו.

יואב בן צור: אנחנו מבקשים ממשרד האנרגיה לקיים שיח באופן מסוים עם התושבים או עם נציגיהם ולשתף אותם בתהליך על מנת למנוע דיס-אינפורמציה.

יואב בן צור: אני מבין שהיו הרבה דברים שחשבתם שאתם יודעים ולא ידעתם ושמעתם על כך ממנכ"ל משרד האנרגיה.

<קריאה: עדיין על העתירה לפי חוק חופש המידע, הם לא נותנים.

יואב בן צור: אני מודה לכולם.

<קריאה: אפשר לקיים עוד דיון?

יואב בן צור: אנחנו נפנה ליושב ראש הוועדה.

<קריאה: שייתנו את התשובות לדיון נוסף.

יואב בן צור: אנחנו נפנה ליושב ראש הוועדה החדש ונבקש ממנו, אולי הוא יסכים לקיים דיון נוסף.

יואב בן צור: תודה רבה לכולם.

יואב בן צור: הישיבה נעולה.